cyanic-selkie/wikianc huggingface dataset:
ഗ്രാൻഡ്മ മോസെസ്
അലങ്കാര കലകൾ
മോസസിന് 76 വയസ്സായപ്പോൾ, സന്ധിവാതം മൂലമുള്ള ശാരീരിക അസ്വാസ്ഥ്യങ്ങൾ കാരണമായി എംമ്പ്രോയിഡറി ചെയ്യുകയെന്നത് അത്യന്തം ക്ലേശകരവും വേദനാജനകവുമായിത്തീർന്നിരുന്നു. അവരുടെ സഹോദരി സെലെസ്റ്റിയ, പെയിന്റിംഗ് ആയിരിക്കും ഈ സാഹചര്യത്തിൽ അവർക്കു കൂടുതൽ യോജിച്ച പ്രവൃത്തിയെന്ന് അഭിപ്രായപ്പെടുകയും ഈ ആശയം മോസസിന്റെ പെയിന്റിംഗ് കരിയർ 70 കളുടെ അവസാനം വരെ ഉത്തേജകമാക്കുന്നതിനു സഹായകമാകുകയും ചെയ്തു. അവരുടെ വലതു കൈക്ക് പരിക്കേറ്റപ്പോൾ അവർ ഇടതു കൈയുപയോഗിച്ച് പ്രവർത്തിക്കാൻ തുടങ്ങി.
കലാ ജീവിതം
പ്രായമേറെ ചെന്നിട്ടും പെയിന്റ് ചെയ്യുന്നതിൽ താത്പര്യം തോന്നിയത് കുട്ടിക്കാലത്തെ അവരുടെ സ്വപ്നങ്ങളുടെ സാക്ഷാത്കാരമായിരുന്നു. അവരുടെ കാർഷികജീവിതത്തിനിടയിൽ പെയിന്റിംഗിന് ഒട്ടുംതന്നെ സമയം ലഭിച്ചിരുന്നില്ല. പെയിന്റ് ചെയ്യുന്നതിനുള്ള അവരുടെ വികാരം മാറ്റിവയ്ക്കാൻ അവർ അക്കാലത്തു ബാധ്യസ്ഥയായിരുന്നു. 92-ാം വയസ്സിൽ അവർ ഇങ്ങനെ എഴുതി, "ഞാൻ വളരെ ചെറുപ്പമായിരുന്നപ്പോൾ, എൻറെ അച്ഛൻ എനിക്കും എന്റെ സഹോദരന്മാർക്കും വേണ്ടി വെള്ളക്കടലാസുകൾ സൂക്ഷിച്ചുവെക്കും. ഞങ്ങൾ ചിത്രങ്ങൾ വരയ്ക്കുന്നത് അദ്ദേഹം ഇഷ്ടപ്പെട്ടു, ഒരു ഷീറ്റിന് ഒരു പെന്നി വീതം സമ്മാനമായി നല്കിയിരുന്നു. കൂടുതൽ കാലം കാൻഡിയും നല്കിയിരുന്നു." അവരുടെ പിതാവിന്റെ പ്രോത്സാഹനമായിരുന്നു പെയിന്റ് ചെയ്യാനുള്ള വികാരം നൽകിയത്, പിന്നീട് ഈ സ്വപ്നം അവരുടെ ജീവിതത്തിൽ പ്രാവർത്തികമാക്കാൻ കഴിഞ്ഞു.
ശൈലി
മോസെസ് തന്റെ രചനാപാടവത്തിലൂടെ പ്രകൃതിയെ വരച്ചുകാട്ടുകയും അവയെ അവർ "പഴയകാല" ന്യൂ ഇംഗ്ലണ്ട് ഭൂപ്രകൃതികളെന്ന് പേരിട്ടു വിളിക്കുകയും ചെയ്തു. " എനിക്കു പ്രചോദനം ലഭിക്കുന്നയുടനെ ചിത്രരചനയാരംഭിക്കുകയാണു പതിവ്. അപ്പോൾ ഞാൻ എല്ലാം മറക്കും, കാര്യങ്ങൾ എങ്ങനെ ചെയ്യാമെന്നത് ഒഴികെ, എല്ലാം എങ്ങനെ ചിത്രീകരിക്കാം, നമ്മൾ ജീവിച്ചിരുന്നത് എങ്ങനെ എന്ന് ആളുകൾക്ക് മനസ്സിലാകും എന്നുമാത്രം ഞാൻ ചിന്തിച്ചു." തന്റെ കലാസൃഷ്ടികളിൽനിന്ന്, ട്രാക്ടറുകൾ, ടെലിഫോൺ തൂണുകൾ തുടങ്ങിയ ആധുനിക ജീവിത ദൃശ്യങ്ങളെ അവർ ഒഴിവാക്കി.
അവരുടെ ആദ്യകാല രചനാ ശൈലി കുറേക്കൂടി വ്യക്തിഗതവും എന്നാൽ കൂടുതൽ യാഥാസ്ഥിതികവും പ്രാകൃതവുമായിരുന്നു. അടിസ്ഥാനപരമായ കാഴ്ചപ്പാടിൽ ഒരുപക്ഷേ ഇത് അറിവില്ലായ്മയെയോ അല്ലെങ്കിൽ തിരസ്ക്കരിക്കപ്പെട്ടതോ ആയിരിക്കാം. തുടക്കത്തിൽ അവർ ലളിതമായ കോമ്പോസിഷനുകൾ സൃഷ്ടിച്ചു, അല്ലെങ്കിൽ നിലവിലുള്ള ഇമേജുകൾ പകർത്തി. അവരുടെ കലാജീവിതം പുരോഗമിച്ചപ്പോൾ ഗ്രാമീണ ജീവിതത്തിന്റെ സങ്കീർണമായ, വിശാലമായ രചനകൾ സൃഷ്ടിക്കപ്പെട്ടു.
അവർ സമൃദ്ധമായ ചിത്രങ്ങൾ കൈവശമുള്ള ഒരു ചിത്രകാരി ആയിരുന്നു. മൂന്നു ദശാബ്ദങ്ങളിൽ ഏകദേശം 1,500-ൽപ്പരം ക്യാൻവാസ് അവർ സൃഷ്ടിച്ചു. ഒരു പെയിന്റിംഗിന് അതിന്റെ വലിപ്പം അനുസരിച്ച് മോസെസ് 3 മുതൽ 5 ഡോളർ വരെയേ ഈടാക്കിയിരുന്നുള്ളൂ. പ്രശസ്തി വർദ്ധിച്ചതോടെ, അവരുടെ ചിത്രങ്ങൾ 8,000 മുതൽ 10,000 വരെ ഡോളറിനു വിറ്റു. പിയർ ബ്രൂഗൽ ദ് എൽഡർ എന്നറിയപ്പെടുന്ന ശീതകാല ചിത്രകാരന്റെ ശീതകാല പെയിന്റിംഗുകൾ അവർ ഒരിക്കലും കണ്ടിട്ടില്ലെങ്കിലും അവരുടെ ശീതകാല പെയിന്റിംഗുകൾ അതിനെ അനുസ്മരിപ്പിക്കുന്നു. അവരുടെ സൃഷ്ടിയുടെ ഒരു ജർമ്മൻ ആരാധകൻ പറഞ്ഞു, "അവരുടെ പെയിന്റിംഗുകളിൽ നിന്ന് വെളിച്ചം നിറഞ്ഞ ഒരു ശുഭപ്രതീക്ഷയും, അവർ നമ്മെ കാണിക്കുന്ന ലോകവും നല്ലതും മനോഹരവുമാണ്. നിങ്ങൾക്ക് ഈ ചിത്രങ്ങൾ വീട്ടിലുണ്ടെന്ന് തോന്നിയാൽ അവയുടെ അർത്ഥവും നിങ്ങൾക്കറിയാം. ഇന്നത്തെ വിശ്രമമില്ലായ്മയും ഇന്നത്തെ നാഡീരോഗത്തിൻറെ അരക്ഷിതാവസ്ഥയും മോസെസിനെ ലളിതവും ഉറപ്പായതുമായ ഭാവം ആസ്വദിക്കാൻ നമ്മെ പ്രേരിപ്പിക്കുന്നു."
പ്രാരംഭ പ്രദർശനങ്ങൾ
1938-ൽ ഹൂസിക്ക് ഫാൾസിലേക്കുള്ള സന്ദർശനവേളയിൽ ലൂയി ജെ. കാൽഡോർ ന്യൂയോർക്കിലെ ഒരു എൻജിനീയറായി ജോലിചെയ്തിരുന്ന ഒരു കലാകാരൻ, ഒരു മരുന്നുകടയുടെ ജാലകത്തിൽ മോസെസ് വരച്ച ചിത്രങ്ങൾ കണ്ടെടുത്തു. ഈ ചിത്രങ്ങളിൽ ആകൃഷ്ടനായ അദ്ദേഹം അവരുടെ ഈഗിൾ ബ്രിഡ്ജിൽ വീട്ടിൽ നിന്ന് പത്തിൽ കൂടുതൽ ചിത്രങ്ങൾ ഓരോന്നിനും 3 ഡോളർ അല്ലെങ്കിൽ 5 ഡോളർ വീതവും കൊടുത്തു വാങ്ങി. അടുത്ത വർഷം, മൂന്ന് ഗ്രാൻഡ്മ മോസെസ് പെയിന്റിംഗുകൾ "സമകാലിക അജ്ഞാത അമേരിക്കൻ ചിത്രകാരന്മാർ" എന്ന പേരിൽ ന്യൂയോർക്ക് മ്യൂസിയം ഓഫ് മോഡേൺ ആർട്ട് എക്സിബിഷനിൽ ഉൾപ്പെടുത്തി. ഒട്ടോ കാലിറിന്റെ ഗാലറി സെന്റ് എട്ടീനെയിൽ 1940 ഒക്ടോബറിൽ അതേ നഗരത്തിൽ തന്നെ വാട്ട് എ ഫാം വൈഫ് പെയിൻറഡ് എന്നപേരീൽ അവരുടെ ആദ്യ ഏകാംഗ പ്രദർശനം നടത്തി. അടുത്ത നവംബർ 15 ന് ഗിംബേലിന്റെ ഡിപ്പാർട്ട്മെൻറ് സ്റ്റോറിൽ 50 പെയിന്റിംഗുകൾ പ്രദർശിപ്പിച്ചു. കൗണ്ടി മേളയിൽ മോസെസിന് പുരസ്കാരങ്ങൾ ലഭിച്ചിരുന്ന അവരുടെ ബേക്ക് ചെയ്ത വസ്തുക്കളുടെയും മാതൃകകൾ അവരുടെ ആർട്ട് ഡിസ്പ്ലേകളിൽ ഉൾപ്പെടുന്നു. മാസങ്ങൾക്കുള്ളിൽ അവരുടെ മൂന്നാമത്തെ സോളോ ഷോ വാഷിംഗ്ടൺ ഡി.സിയിൽ നടന്നു. 1944-ൽ അവർ അമേരിക്കൻ ബ്രിട്ടീഷ് ആർട്ട് സെന്റർ, ഗാലറി സെന്റ് എട്ടീനെ എന്നിവയെ പ്രതിനിധീകരിച്ചു. അത് അവരുടെ ചിത്രങ്ങളുടെ വിൽപ്പന വർദ്ധിപ്പിച്ചു. അടുത്ത 20 വർഷങ്ങളിൽ യൂറോപ്പിലും അമേരിക്കയിലും അവരുടെ പെയിന്റിംഗുകൾ പ്രദർശിപ്പിച്ചിരുന്നു. ഓട്ടോ കാലിർ അവർക്കായി ഗ്രാൻഡ്മ മോസസ് പ്രോപ്പർട്ടീസ് എന്ന കമ്പനി സ്ഥാപിച്ചു.
ഗ്രാന്റ്മാ മോസെസിന്റെ പെയിന്റിങ്ങുകൾ അമേരിക്കൻ അവധിക്കാലങ്ങളിൽ പ്രസിദ്ധീകരിക്കാൻ ഉപയോഗിച്ചിരുന്നു. അതിൽ, നന്ദിരേഖപ്പെടുത്തൽ, ക്രിസ്തുമസ്, മദേഴ്സ് ഡേ തുടങ്ങിയവ ഉൾപ്പെടുന്നു.1950 കളിലെ ചിത്രകലാപ്രദർശനത്തിൽ ലോകമെമ്പാടുമുള്ള പ്രദർശന റെക്കോർഡുകൾ തിരുത്തിയിരുന്നു. കലയുടെ ചരിത്രകാരനായ ജൂഡിത് സ്റ്റിൻ ഇങ്ങനെ പറഞ്ഞു: "വീട്ടമ്മമാർ, വിധവകൾ, വിരമിച്ചവർ എന്നിവരുടെ പ്രചോദനമായി ഒരു സാംസ്കാരിക ചിഹ്നമായി, മോസെസ് പരാമർശിക്കപ്പെട്ടു." ഹാൾമാർക്ക് ഗ്രീറ്റിംഗ് കാർഡുകൾ, ടൈലുകൾ, ഫർണീച്ചറുകൾ മിനറലുകൾ എന്നിവയിൽ അവരുടെ പെയിന്റിംഗ് പുനർനിർമ്മിച്ചു. കാപ്പി, ലിപ്സ്റ്റിക്ക്, സിഗററ്റ്, ക്യാമറകൾ തുടങ്ങിയ വിപണന ഉൽപ്പന്നങ്ങൾക്കും അവരുടെ ചിത്രങ്ങൾ ഉപയോഗിച്ചു.
ബഹുമതികൾ
1950-ൽ നാഷണൽ പ്രസ് ക്ലബ്ബിൽ ഏറ്റവും ശ്രദ്ധിക്കപ്പെട്ട അഞ്ച് വനിതകളിൽ ഒരാളായിരുന്നു മോസെസ്. നാഷണൽ അസോസിയേഷൻ ഓഫ് ഹൗസ് വസ്ത്ര നിർമ്മാതാക്കൾ 1951 ൽ വുമൺ ഓഫ് ദി ഇയർ' അവാർഡ് നൽകി മോസെസിനെ ആദരിച്ചിരുന്നു. 88-ആമത്തെ വയസ്സിൽ ഗ്രാന്റ്മാ മോസെസിനെ മേഡ്മോയിസെല്ലെ മാഗസിൻ യങ് വുമൺ ഓഫ് ദി ഇയർ എന്നു പേരിട്ടു. രണ്ട് ഡോക്ടറൽ ബഹുമതി ലഭിച്ചു. 1949 ൽ റസ്സൽ സേജ് കോളേജിൽ നിന്ന് ആദ്യത്തേ പുരസ്കാരവും പിന്നീട് രണ്ടുവർഷം കഴിഞ്ഞ് മൂർ കോളേജ് ഓഫ് ആർട്ട് ആന്റ് ഡിസൈൻ. കോളേജിൽ നിന്ന് രണ്ടാമത്തെ പുരസ്കാരവും നേടിയിരുന്നു.
1949-ൽ രാഷ്ട്രപതി ഹാരി എസ് ട്രൂമൻ ആർട്ടിലെ ശ്രദ്ധേയമായ നേട്ടങ്ങൾക്കായി നാഷണൽ വനിതാ പ്രസ് ക്ലബ് ട്രോഫി പുരസ്കാരം നൽകി ഗ്രാൻഡ്മ മോസെസിനെ ആദരിച്ചു. ജെറോം ഹിൽ 1950-ൽ സംവിധാനം ചെയ്ത മോസെസിൻറെ ജീവിതത്തെക്കുറിച്ചുള്ള ഡോക്യുമെന്ററി അക്കാഡമി അവാർഡിന് നാമനിർദ്ദേശം ചെയ്യപ്പെട്ടു. 1952-ൽ അവരുടെ ആത്മകഥയായ മൈ ലൈഫ്സ് ഹിസ്റ്ററി പ്രസിദ്ധീകരിച്ചു. അതിൽ അവർ പറഞ്ഞു, "എന്റെ ജീവിതത്തിൽ തിരിഞ്ഞുനോക്കുമ്പോൾ ഒരു നല്ല ദിനത്തിന്റെ പ്രവർത്തനം പോലെ ഞാൻ അത് ചെയ്തു, എനിക്ക് അതിൽ തൃപ്തിയുണ്ട്. അതിൽ ഞാൻ സന്തുഷ്ടയായിരുന്നു, എനിക്ക് ഒന്നും അറിഞ്ഞുകൂടായിരുന്നു. ഒപ്പം ജീവിതത്തിലെ ഏറ്റവും മികച്ച ജീവിതത്തിൽ മികച്ച ജീവിതത്തെ ഞാൻ സൃഷ്ടിച്ചു. ജീവിതം നമ്മൾ ഉണ്ടാക്കുന്നതാണ്, അത് എല്ലായ്പ്പോഴും, അങ്ങനെതന്നെ ആയിരിക്കും. 1955-ൽ മോസെസ് എഡ്വേർഡ് ആർ. മുർറോ ആതിഥ്യമരുളുന്ന ഒരു ടെലിവിഷൻ പരിപാടിയായ സീ ഇറ്റ് നൗവിൽ അതിഥിയായി പ്രത്യക്ഷപ്പെട്ടു.
ശേഷകാല ജീവിതവും മരണവും
മോസെസ്, സൊസൈറ്റി ഓഫ് മേയ്ഫ്ലവർ ഡിസെൻഡന്റ്സ്-ന്റെയും ഡൗട്ടേഴ്സ് ഓഫ് ദ അമേരിക്കൻ റെവല്യൂഷന്റെയും അംഗമായിരുന്നു. ന്യൂയോർക്ക് ഗവർണ്ണർ നെൽസൺ റോക്ക്ഫെല്ലർ അവരുടെ 100-ാം ജന്മദിനം ഗ്രാൻഡ്മ മോസെസ് ദിനം ആയി ആചരിച്ചു. 1960 സെപ്തംബർ 19 ന് ലൈഫ് മാഗസിൻ അവരുടെ പിറന്നാളിന്റെ ഭാഗമായി കവർ പേജിൽ മോസെസിന്റെ ചിത്രമായിരുന്നു പ്രസിദ്ധീകരിച്ചത്. 1961-ൽ കുട്ടികൾക്കുള്ള കഥാപുസ്തകമായി ഗ്രാൻഡ്മ മോസെസ് സ്റ്റോറി ബുക്ക് പ്രസിദ്ധീകരിക്കുകയുണ്ടായി.
1961 ഡിസംബർ 13 ന് തന്റെ 101-ാമത്തെ വയസ്സിൽ ന്യൂയോർക്കിലെ ഹൂസിക്ക് ഫാൾസിലുള്ള ഹെൽത്ത് സെന്ററിൽ വച്ച് ഗ്രാൻഡ്മ മോസെസ് അന്തരിച്ചു. ശവസംസ്കാര ചടങ്ങുകൾ മാപ്ൾ ഗ്രോവ് സെമിത്തേരിയിലായിരുന്നു നടന്നത്. അമേരിക്കൻ പ്രസിഡന്റ് ജോൺ എഫ്. കെന്നഡി മോസെസിന്റെ മരണാനന്തരം ഇപ്രകാരം പറയുകയുണ്ടായി. "അമേരിക്കൻ ജീവിതത്തിൽ നിന്ന് സ്നേഹനിധിയായ ഒരു വ്യക്തിത്വം നഷ്ടപ്പെട്ടു. എല്ലാ അമേരിക്കക്കാരും അവരുടെ നഷ്ടത്തിൽ വിലപിക്കുന്നുണ്ട്". മോസെസിന്റെ മരണശേഷം അമേരിക്കൻ ഐക്യനാടുകളിലും, വിദേശരാജ്യങ്ങളിലും അവരുടെ ചിത്രങ്ങളുടെ നിരവധി പ്രദർശനങ്ങൾ നടത്തുകയുണ്ടായി.
പൈതൃകം
ലഘുചിത്രം|ഗ്രാൻഡ്മ മോസസിന്റെ കല്ലറ
പുറത്തേയ്ക്കുള്ള കണ്ണികൾ
വർഗ്ഗം:1860-ൽ ജനിച്ചവർ വർഗ്ഗം:1961-ൽ മരിച്ചവർ വർഗ്ഗം:അമേരിക്കൻ ചിത്രകാരികൾ വർഗ്ഗം:ഇരുപതാം നൂറ്റാണ്ടിലെ അമേരിക്കൻ ചിത്രകാരന്മാർ
യുണൈറ്റഡ് നേഷൻസ് എൻവിറോണ്മെന്റ് പ്രോഗ്രാം
പരിസ്ഥിതി സംരക്ഷണപരിപാടികളെ സംയോജിപ്പിക്കുകയും വികസിച്ചുകൊണ്ടിരിക്കുന്ന രാജ്യങ്ങളെ പരിസ്ഥിതി സൗഹാർദ്ദപരമായ നയങ്ങൾ നടപ്പാക്കുന്നതിൽ സഹായിക്കുകയും ചെയ്യുന്ന ഐക്യരാഷ്ട്രസഭയുടെ പരിസ്ഥിതിസംഘടനയാണ് യുണൈറ്റഡ് നേഷൻസ് എൻവിറോണ്മെന്റ് പ്രോഗ്രാം(യു.എൻ.ഇ.പി.) അഥവാ യു.എൻ. എൻവിറോണ്മെന്റ്. 1972 ജൂണിലെ യുണൈറ്റഡ് നേഷൻസ് കോൺഫറൻസ് ഓൺ ഹ്യൂമൻ എൻവിറോണ്മെന്റ് അഥവാ സ്റ്റോക്ക്ഹോം ഉച്ചകോടിയുടെ ഫലമായി മൗറിസ് സ്‌ട്രോങിനാൽ ഈ സംഘടന സ്ഥാപിതമായി. ഇദ്ദേഹം തന്നെയായിരുന്നു ഇതിന്റെ പ്രഥമ ഡയറക്ടർ. യു.എൻ.ഇ.പി.യുടെ ആസ്ഥാനം കെനിയയിലെ നെയ്‌റോബിയിലുളള ഗിഗിരി നെയ്ബർഹുഡിലായിരുന്നു. യു.എൻ.ഇ.പി.ക്ക് ആർ മേഖലാ ഓഫീസുകളും പലരാജ്യങ്ങളിലും പ്രത്യേക ഓഫീസുകളുമുണ്ട്.
ഐക്യരാഷ്ട്രസഭാംഗങ്ങൾക്കിടയിലുള്ള പരിസ്ഥതി പ്രശ്നങ്ങളുടെ പൊതുവായ ചുമതല യു.എൻ.ഇ.പി.ക്ക് ആണെങ്കിലും ആഗോളതാപനവും(ബോൺ ആസ്ഥാനമായ സെക്രെട്ടറിയേറ് ഓഫ് ദി യുണൈറ്റഡ് നേഷൻസ് ഫ്രെയിംവർക് ഓൺ ക്ലൈമറ്റ് ചേഞ്ച്ന്റെ കീഴിൽ) യുദ്ധരാഹിത്യവും(യുണൈറ്റഡ് നേഷൻസ് കൺവെൻഷൻ ട്ടോ കോംബാറ് ഡെസേർട്ടിഫിക്കേഷന്സിന്റെ കീഴിൽ) മറ്റും മറ്റു ചില സംഘടനകളുടെ ചുമതലയിൽ വരുന്നതാണ്. അന്തരീക്ഷം, സമുദ്ര-ഭൗമ ജൈവവ്യവസ്ഥ, പരിസ്ഥിതിസൗഹാർദ്ദഭരണവ്യവസ്ഥ,ഹരിതസമ്പത്ത്വ്യവസ്ഥ തുടങ്ങിയവയുമായി ബന്ധപ്പെട്ട പ്രശ്നങ്ങളിൽ യു.എൻ.ഇ.പി.പ്രവർത്തിക്കുന്നു. അന്താരാഷ്ട്ര പരിസ്ഥതി ഉച്ചകോടികൾ സംഘടിപ്പിക്കുന്നതിലും, പരിസ്ഥിതികശാസ്ത്രം പ്രോത്സാഹിപ്പിക്കുന്നതിലും പ്രയോഗികമാക്കുന്നതിനെപ്പറ്റിയുള്ള വിവരങ്ങൾ നൽകുന്നതിലും പരിസത്തിനായാണ് പ്രവർത്തികമാക്കുന്നതിനായി സർക്കാരുകളുമായും വിദ്യാഭ്യാസസ്ഥാപനങ്ങളുമായും സർക്കാരേതര സംഘടനകളുമായും ചേർന്ന് പ്രവർത്തിക്കുന്നതിലും യു.എൻ.ഇ.പി.യുടെ പ്രവർത്തനം എടുത്തുപറയത്തക്കതാണ്. യു.എൻ.ഇ.പി. പാരിസ്ഥിതിക വികസനപ്രവർത്തനങ്ങൾക്ക് ധനസഹായവും നൽകുന്നുണ്ട്.
യു.എൻ.ഇ.പി.യും ആഗോള കാലാവസ്ഥാനിരീക്ഷണ സംഘടനയും സംയുക്തമായി 1988ൽ [[ഇന്റർഗവൺമെന്റൽ പാനൽ ഓൺ ക്ലൈമറ്റ് ചേഞ്ച്(ഐ.പി.സി.സി.) സ്ഥാപിച്ചു. ഗ്ലോബൽ എൻവിറോണ്മെന്റ് ഫെസിലിറ്റിയുടെയും മോണ്ട്റിയൽ പ്രോട്ടോക്കോളിന്റെ നടത്തിപ്പിനായുള്ള മൾട്ടിലാറ്ററൽ ഫണ്ടിന്റെയും നടത്തിപ്പും യു.എൻ.ഇ.പി.ക്കാണ്.യു.എൻ.ഇ.പി. അന്താരാഷ്ട്ര വികസന സമിതിയിലെ അംഗവുമാണ്. സ്വർണഖനികളിൽ സയനേഡ് ഉപയോഗിക്കുന്നതിനെപ്പറ്റിയുള്ള ആഗോള മാർഗ്ഗരേഖയായ ഇന്റർനാഷണൽ സയനേഡ് മാനേജ്‌മന്റ് കോഡ് യു.എൻ.ഇ.പി.യുടെ ഏജിസ് പദ്ധതിയുടെ ഭാഗമായി ചിട്ടപ്പെടുത്തിയതാണ്.
ചരിത്രം
യു.എൻ.ഇ.പി.യുടെ ആസ്ഥാനം 300 ജീവനക്കാരുമായി(ഇവരിൽ 100 പേര് വിവിധരംഗങ്ങളിൽ പ്രഗത്‌ഭരായിരുന്നു.) 1970കളുടെ അന്ത്യത്തിൽ കെനിയയിലെ നെയ്‌റോബിയിൽ ആരംഭിച്ചു. അഞ്ചു വർഷത്തെ മൂലധനമായി പത്ത് കോടി അമേരിക്കൻ ഡോളറുമുണ്ടായിരുന്നു. ഇതിൽ നാല് കോടി അമേരിക്കയും ബാക്കി 50 രാജ്യങ്ങളും വാഗ്ദാനം ചെയ്തതാണ്.
എലിസബത്ത് ബിംഗ്
എലിസബത്ത് ഡൊറോത്തിയ ബിംഗ് (മുമ്പ്, കൊയിനിഗ്സ്ബെർഗർ; 8 ജൂലൈ 1914 - 15 മെയ് 2015) ഒരു ജർമ്മൻ ഫിസിക്കൽ തെറാപ്പിസ്റ്റും ലാമേസ് ഇന്റർനാഷണലിന്റെ സഹസ്ഥാപകയും നാച്ചുറൽ ചൈൾഡ് ബർത്തിൻ്റെ വക്താവും ആയിരുന്നു. ജൂത വംശപരമ്പര കാരണം നാസി ജർമ്മനിയിൽ നിന്ന് പലായനം ചെയ്ത ശേഷം അവർ ഇംഗ്ലണ്ടിൽ ഫിസിക്കൽ തെറാപ്പിസ്റ്റായി പരിശീലനം നേടി. അവിടെയുള്ള അവരുടെ ആശുപത്രി ജോലി നാച്ചുറൽ ചൈൾഡ് ബർത്തിൽ അവർക്ക് താൽപ്പര്യമുണ്ടാക്കി, 1949-ൽ അവിടേക്ക് താമസം മാറിയതിനുശേഷം അവർ അമേരിക്കയിലെ മാതാപിതാക്കളെ അത് പഠിപ്പിച്ചു. നാച്ചുറൽ ചൈൾഡ്ബർത്ത് പ്രസവ രീതികൾ പ്രോത്സാഹിപ്പിക്കുന്നതിനായി, അമേരിക്കൻ സൊസൈറ്റി ഫോർ സൈക്കോപ്രൊഫൈലാക്സിസ് ഇൻ ഒബ്‌സ്റ്റട്രിക്‌സിൻ്റെ (ഇപ്പോൾ ലാമേസ് ഇന്റർനാഷണൽ) സഹ-സ്ഥാപകയായി. ഇതുമായി ബന്ധപ്പെട്ട് നിരവധി ടിവി അവതരണങ്ങളും റേഡിയോ പ്രക്ഷേപണങ്ങളും നടത്തിയ അവർ, ഈ വിഷയത്തിൽ നിരവധി പുസ്തകങ്ങൾ എഴുതി. അവർ അമേരിക്കയിലെ ലാമേസ് രീതിയുടെ "അമ്മ" എന്നറിയപ്പെടുന്നു.
ആദ്യകാലജീവിതം
1914 ജൂലൈ 8 ന് ബെർലിനിലെ ഒരു പ്രാന്തപ്രദേശത്താണ് ബിംഗ് ജനിച്ചത്. അവരുടേത് വീട്ടിൽ ആയിരുന്നു പ്രസവം, ഡോക്ടർ വരുന്നതിന് മുമ്പ് അവരെ പ്രസവിച്ചു. അവരുടെ കുടുംബം യഹൂദ വംശജരായിരുന്നു, പക്ഷേ അവളുടെ ജനനത്തിന് വർഷങ്ങൾക്ക് മുമ്പ് പ്രൊട്ടസ്റ്റന്റ് മതത്തിലേക്ക് പരിവർത്തനം ചെയ്തു, നാസി ജർമ്മനിയുടെ ഉദയത്തോടെ അപകടം മനസ്സിലാക്കിയ അവർ രാജ്യം വിടാൻ തീരുമാനിച്ചു. 1933 സെപ്റ്റംബറിൽ എലിസബത്ത് ജർമ്മനി വിട്ട് ഇംഗ്ലണ്ടിലേക്ക് പോയി. കുടുംബത്തിൽ നിന്ന് ആദ്യം പോയത് അവരായിരുന്നു.
കരിയർ
ഇംഗ്ലണ്ടിൽ, ബിംഗ് ഒരു ഫിസിക്കൽ തെറാപ്പിസ്റ്റായി പരിശീലിച്ചു. ഒരു വർഷത്തെ സ്റ്റുഡന്റ് നഴ്‌സിങ്ങിനു ശേഷം ഫിസിക്കൽ തെറാപ്പി ട്രെയിനിംഗ് ചെലവ് കുറഞ്ഞതിനാൽ, ജർമ്മനിയിൽ നിന്ന് വിദേശത്ത് പണം ലഭിക്കാൻ പ്രയാസമായതിനാൽ ആദ്യം അവർ ഒരു സ്റ്റുഡന്റ് നഴ്‌സ് ആയി ജോലിയിൽ പ്രവേശിച്ചു. എന്നിരുന്നാലും, അസുഖം ബാധിച്ച് ശസ്ത്രക്രിയ ചെയ്യേണ്ടി വന്നതിനെത്തുടർന്ന് അവർ ജോലി പാതിവഴിയിൽ ഉപേക്ഷിക്കാൻ നിർബന്ധിതയായി. അവർ ലണ്ടനിലേക്ക് മാറിയതിനുശേഷം, അവരുടെ പരിശീലനത്തിന് ആവശ്യമായ പണം അവരുടെ കുടുംബത്തിന് ലഭിച്ചു. മൂന്ന് വർഷം പരിശീലനം നേടി ചാർട്ടേഡ് സൊസൈറ്റി ഓഫ് ഫിസിക്കൽ തെറാപ്പിയിൽ അംഗമായി.
ആശുപത്രിയിൽ പുതിയ അമ്മമാരോടൊപ്പം ജോലി ചെയ്തതിന് ശേഷമാണ് പ്രസവചികിത്സയിൽ അവരുടെ താൽപ്പര്യം ആരംഭിച്ചത്. അക്കാലത്ത്, സാധാരണ പ്രസവ നടപടിക്രമങ്ങളിൽ അമ്മമാർക്ക് വലിയ അളവിൽ മരുന്നുകൾ നൽകുകയും അവർ പ്രസവിച്ചതിന് ശേഷം പത്ത് ദിവസത്തേക്ക് അവരെ ആശുപത്രിയിൽ കിടത്തുകയും ചെയ്തു. പ്രസവിച്ച ഈ അമ്മമാർക്ക് ഫിസിക്കൽ തെറാപ്പി നൽകുകയായിരുന്നു ബിംഗിന്റെ ജോലി. ഒരു പാർട്ട് ടൈം സ്വകാര്യ രോഗിയുമായി ഹോസ്പിറ്റലിലെ അനുഭവങ്ങളെക്കുറിച്ച് സംസാരിച്ചതിന് ശേഷം, ഗ്രാന്റ്ലി ഡിക്ക്-റീഡിന്റെ Natural Childbirth എന്ന പുസ്തകത്തെക്കുറിച്ച് അവർ മനസ്സിലാക്കി. രണ്ടാം ലോകമഹായുദ്ധം പൊട്ടിപ്പുറപ്പെട്ടതിനാൽ അവർക്ക് വായനയെയോ സമാന ചിന്താഗതിക്കാരായ മറ്റ് വ്യക്തികളെയോ കാണാൻ കഴിഞ്ഞില്ല, അതിനാൽ അവർ പ്രസവചികിത്സയെക്കുറിച്ച് തനിക്ക് കഴിയുന്നത്ര സ്വയം പഠിപ്പിച്ചു.
ബിംഗ് ന്യൂയോർക്കിൽ നാച്ചുറൽ ചൈൾഡ് ബർത്ത് രീതികൾ പഠിപ്പിക്കുന്നത് തുടർന്നു, 1951-ൽ ആദ്യത്തെ പ്രസവ വാർഡ് തുറന്ന മൗണ്ട് സിനായ് ഹോസ്പിറ്റലിൽ പഠിപ്പിക്കാൻ ഡോ. അലൻ ഗട്ട്മാക്കർ അവരെ ക്ഷണിച്ചു. ഇവിടെ വച്ചാണ് ഡോക്ടർ ഫെർണാണ്ട് ലാമേസ് വികസിപ്പിച്ചെടുത്ത സൈക്കോപ്രോഫൈലാക്റ്റിക് പ്രസവ രീതിയെക്കുറിച്ച് അവർ കേട്ടത്. റീഡ് വികസിപ്പിച്ചെടുത്ത ശ്വാസോച്ഛ്വാസ വിദ്യകളും നാച്ചുറൽ ചൈൾഡ് ബർത്തിലെ വിദ്യകളും ലാമേസിന്റെ രീതിയിൽ ഉൾപ്പെടുത്തി. ലാമേസിൽ നിന്ന് ഈ രീതി പഠിക്കാൻ ബിംഗിനെ ഫ്രാൻസിലേക്ക് അയക്കാൻ മൗണ്ട് സിനായ് ഹോസ്പിറ്റലിന് കഴിഞ്ഞില്ല, 1959 ൽ ''താങ്ക്യു, ഡോ. ലാമേസ്'' എന്ന പുസ്തകം പ്രസിദ്ധീകരിച്ച മാർജോറി കാർമലിനെ അവർ കണ്ടുമുട്ടി. പാരീസിലെ ലാമേസിൽ നിന്ന് കാർമെൽ ഈ രീതി നേരിട്ട് പഠിച്ച അവർ അത് ബിംഗിനെ പഠിപ്പിച്ചു. 1960-ൽ ഇരുവരും അമേരിക്കൻ സൊസൈറ്റി ഫോർ സൈക്കോപ്രോഫിലാക്സിസ് ഒബ്‌സ്റ്റട്രിക്‌സ് എന്ന സംഘടന ആരംഭിച്ചു, അത് ഇപ്പോൾ ലാമേസ് ഇന്റർനാഷണൽ എന്നറിയപ്പെടുന്നു.
അമ്മമാർ അറിവോടെയുള്ള പ്രസവ തീരുമാനങ്ങൾ എടുക്കുന്നതിന്റെ പ്രാധാന്യത്തിന് വേണ്ടി വാദിക്കുന്ന ആളായിരുന്നു ബിംഗ്. പ്രസവത്തെ കുറിച്ച് മാതാപിതാക്കളെ ബോധവൽക്കരിക്കുന്നതിനൊപ്പം, പ്രകൃതിദത്തമായ പ്രസവ രീതികൾ അവരെ പരിചയപ്പെടുത്താൻ അവർ പ്രസവചികിത്സകരോടൊപ്പം പ്രവർത്തിച്ചു. അവർ ലേഖനങ്ങളും എഴുതി; ബാർബറ വാൾട്ടേഴ്‌സ്, ഫിൽ ഡൊനാഹ്യൂ എന്നിവർ അവതരിപ്പിച്ച ഷോകൾ ഉൾപ്പെടെ ടെലിവിഷൻ, റേഡിയോ ഷോകളിൽ പ്രത്യക്ഷപ്പെട്ടു;Six Practical Lessons for an Easier Childbirth (എളുപ്പമുള്ള പ്രസവത്തിനായുള്ള ആറ് പ്രായോഗിക പാഠങ്ങൾ) ഉൾപ്പെടെ നിരവധി പുസ്തകങ്ങൾ എഴുതി. അമേരിക്കൻ പൊതുജനങ്ങൾക്കിടയിൽ അവർ "ലാമേസിന്റെ അമ്മ" എന്നറിയപ്പെടുന്നു.
1975-ൽ പുറത്തിറങ്ങിയ ഗിവിംഗ് ബർത്ത്: ഫോർ പോർട്രെയ്‌റ്റ്സ് എന്ന ഡോക്യുമെന്ററിയിൽ ബിംഗിനെ അവതരിപ്പിച്ചിരിക്കുന്നു.
2015 മെയ് മാസത്തിൽ ന്യൂയോർക്കിലെ അപ്പാർട്ട്മെന്റിൽ വെച്ച് 100 ആം വയസ്സിൽ ബിംഗ് അന്തരിച്ചു. അരുടെ മകൻ പീറ്റർ ഗ്രീക്ക് ഹെല്ലനിസ്റ്റിക് കവിത പ്രൊഫസറായിരുന്നു.
അവലംബം
വർഗ്ഗം:ജർമ്മനിയിൽനിന്നും അമേരിക്കൻ ഐക്യനാടുകളിലേക്ക് കുടിയേറിയവർ വർഗ്ഗം:2015-ൽ മരിച്ചവർ വർഗ്ഗം:1914-ൽ ജനിച്ചവർ
അയാൻഡ ബോറോത്തോ
ഒരു ദക്ഷിണാഫ്രിക്കൻ അഭിനേത്രിയും മുൻ മോഡലുമാണ് അയാൻഡ ബോറോത്തോ - എൻഗുബാനെ ജനിച്ചത് 13 ജനുവരി 1981). 2007-2010 കാലഘട്ടത്തിൽ SABC 1 സിറ്റ്‌കോം നോംസാമോയിൽ ടൈറ്റിൽ റോളിൽ അഭിനയിച്ചതിന് പ്രശസ്തയാണ്. അതിൽ അവർ സിൻസിൽ സുംഗു ആയും അതുപോലെ മ്സാൻസി മാജിക്കിന്റെ ടെലിനോവെലയായ ഇസിബായയിലെ ഫുമെലെലെ സുങ്കു ആയും അഭിനയിച്ചു.
മുൻകാലജീവിതം
1981 ജനുവരി 13 ന് ദക്ഷിണാഫ്രിക്കയിലെ ക്വാസുലു-നടാൽ പ്രവിശ്യയിലെ ഡർബൻ നഗരത്തിനടുത്തുള്ള എൻടുസുമ ടൗൺഷിപ്പിലാണ് അയൻഡ ബോറോത്തോ ജനിച്ചത്. ഡർബനിലെ ഉംബിലോയിലുള്ള ബ്രെട്ടൺവുഡ് ഹൈസ്‌കൂളിൽ ചേർന്ന് പ്രസംഗത്തിലും നാടകത്തിലും പരിശീലനം നേടി. 1999-2001 കാലഘട്ടത്തിൽ AAA സ്കൂൾ ഓഫ് അഡ്വർടൈസിംഗിൽ ഒരു ഇന്റഗ്രേറ്റഡ് മാർക്കറ്റിംഗ് കമ്മ്യൂണിക്കേഷൻസ് ഡിപ്ലോമ ചെയ്തു.
കരിയർ
SABC 1 സോപ്പി ജനറേഷനിൽ (ദക്ഷിണാഫ്രിക്കൻ ടിവി സീരീസ്) ബേബി സിറ്റിംഗ് സ്കൂൾ വിദ്യാർത്ഥിനിയായ താമിയുടെ വേഷം ചെയ്തതിന് ശേഷമാണ് 1999 ൽ അവർ അഭിനയ ജീവിതം ആരംഭിച്ചത്. 2000-ൽ ലിയോൺ ഷസ്റ്റർ ചിത്രമായ മിസ്റ്റർ ബോൺസിൽ ചെറിയ വേഷം ചെയ്തു. 2007-ൽ, സീസൺ രണ്ടിൽ നിന്ന് SABC 1 സിറ്റ്‌കോം നോംസാമോയിൽ അവൾ Zinzile Zungu-യ്ക്ക് പകരം Nomzamo ആയി മാറി. 2009-ൽ SABC 1 നാടക പരമ്പരയായ ഹോം അഫയേഴ്‌സിന്റെ നാലാം സീസണിൽ ബുസി എന്ന ചെറിയ വേഷം അയാൻഡ അവതരിപ്പിച്ചു. 2013-ൽ Mzansi Magic-ന്റെ ടെലിനോവല ഇസിബയയിൽ ഫൂമെലെലെ ആയി അയൻഡ അഭിനയിച്ചു. 2018-ൽ അവർ ഒരു ദക്ഷിണാഫ്രിക്കൻ ടെലിവിഷൻ നാടക പരമ്പരയായ ആംബിഷൻസിൽ ഖെതിവെ ആയി അഭിനയിച്ചു.
ബഹുമതികൾ
MIPAD അവാർഡുകളിൽ അവൾ നാമനിർദ്ദേശം ചെയ്യപ്പെട്ടു.
അവലംബം
വർഗ്ഗം:1981-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
കേരള തണ്ടാൻ മഹാസഭ
Kerala Thandan Mahasabha-KTMS(കേരള തണ്ടാൻ മഹാസഭ-1950).
കേരളത്തിലെ തെക്കൻ ജില്ലകളിൽ തെങ്ങ് കയറ്റം തൊഴിലായി സ്വീകരിച്ച ഒരു വിഭാഗത്തെ ആണ് തണ്ടാൻ എന്നറിയപ്പെടുന്നത്. പട്ടികജാതിയിലുൽപ്പെട്ട ഒരു സമുദായമാണിത്. അവരുടെ ജീവിത-സൗകാര്യങ്ങളുടെയും വിദ്യാഭ്യാസനിലവാരത്തിന്റെയും ഉന്നമനത്തിനായും അവരുടെ നിരവധി പ്രശ്നങ്ങളുടെ പരിഹാരത്തിനായും വേണ്ടി കുഞ്ഞൻ വെളുമ്പൻ എന്ന സാമൂഹ്യപരിഷ്കർത്താവ്, കാർത്തികപ്പള്ളി,മാവേലിക്കര,കരുനാഗപ്പള്ളി, ,തിരുവല്ല,പത്തനംതിട്ട, കുന്നത്തൂർ,പത്തനാപുരം, കൊട്ടാരക്കര, കൊല്ലം,തിരുവനന്തപുരം എന്നീ 10 താലൂക്കുകളിലായി സബ് രജിസ്ട്രാർ കച്ചേരി വഴി രജിസ്റ്റർ ചെയ്യാനുള്ള നീയമാവലി എഴുതിയുണ്ടാക്കി 150 കരയോഗങ്ങളെ കൂട്ടിയോജിപ്പിച്ച് ‘അഖില തിരുവിതാംകൂർ തണ്ടാർ മഹാജന സഭ’ 1925 ൽ കുഞ്ഞൻ വെളുമ്പൻ സെക്രട്ടറിയായി പ്രവർത്തനമാരംഭിച്ചു.ആദ്യത്തെ പ്രസിഡന്റ് കൊല്ലം ശ്രീ.കുഞ്ചൻ വൈദ്യൻ ആയിരുന്നു.കൂട്ടായ്മയിലൂടെ സംഘങ്ങൾക്ക് രൂപം കൊടുത്ത് ഐക്യവും സ്നേഹവും സൃഷ്ട്ടിക്കാൻ മരണം വരെയും സ്വസമുദായത്തിന് വേണ്ടി പ്രവർത്തിച്ചയാളാണ് ശ്രീ. കുഞ്ഞൻ വെളുമ്പൻ. സമുദായ പ്രവർത്തനത്തിലൂടെ തണ്ടാന്മാരെ പട്ടികജാതിയിലുൽപ്പെടുത്താനും, ഇന്നും അത് തുടരാനും പ്രയത്നിച്ചതു മുൻ നിയമസഭാസാമാജികൻ കൂടിയായ ശ്രീ. കുട്ടപ്പൻ കോയിക്കലാണ്.1950 ൽ ഔദ്യോഗികമായി
"അഖില തിരുവിതാംകൂർ തണ്ടാർ മഹാജനസഭ " നിലവിൽ വന്നു.1976-77 വർഷത്തോടെ "കേരള തണ്ടാർ മഹാസഭ" എന്ന് പുനർനാമകരണം ചെയ്തു പ്രവർത്തനം തുടങ്ങി. 2004 ഡിസംബർ 7നു കൂടിയ മഹാസഭയുടെ വിശേഷാൽ യോഗത്തിൽ കേരള തണ്ടാൻ മഹാസഭ"എന്ന പുതിയ നാമം സ്വീകരിച്ചു. (രജിസ്ട്രേഷൻ നമ്പർ:46/1950).KTMS ന്റെ കേന്ദ്രകാര്യാലയം സ്ഥിതി ചെയ്യുന്നത് പരബ്രഹ്മ ചൈതന്യത്തിന്റെ മൂലസ്ഥാനമായ ഓച്ചിറക്ഷേത്രത്തിന്റെ പടിഞ്ഞാറുഭാഗത്തായി ആണ്.KTMS ന്റെ ശാഖകൾ മുതൽ സംസ്ഥാനതലം വരെയും കമ്മിറ്റി അംഗങ്ങളെ തിരഞ്ഞെടുക്കുന്നത് ജനാതിപത്യ രീതിയിൽ ആണ്. പ്രസിഡന്റ്‌, ജനറൽ സെക്രട്ടറി, വൈസ് പ്രസിഡന്റ്‌, ജോയിന്റ് സെക്രട്ടറി, എക്സിക്യൂട്ടീവ് അംഗങ്ങൾ തുടങ്ങിയവർ ആയിരിക്കും കമ്മിറ്റി അംഗങ്ങൾ. KTMS ന്റെ പോഷക സംഘടകൾ ആണ് കേരള തണ്ടാൻ മഹിളാ സമിതി, കേരള തണ്ടാൻ യുവജന സംഘടന (KTYA) തുടങ്ങിയവ. കേരള തണ്ടാൻ മഹാസഭ(KTMS)യുടെ പതാകയുട നിറം, പച്ച, ചുവപ്പ് എന്നീ രണ്ട് നിറങ്ങൾ പ്രതിനിതീകരിക്കുന്നു. പച്ച കർഷക പുരോഗതിയെയും ചുവപ്പ് ഏതൊരാപത്തിനെയും നേരിടാനുള്ള മനശ്ശക്തിയെയും കാണിക്കുന്നു.
കേരള തണ്ടാൻ മഹാസഭ യുടെ രണ്ടു നക്ഷത്രങ്ങൾ;
തണ്ടാൻ സമൂഹത്തിന്റെ പ്രശ്നങ്ങൾക്കും പ്രതിസന്ധിക്കും നടുവിൽ പരിഹാര മാർഗ്ഗ നിർദ്ദേശങ്ങളുമായി നിന്ന രണ്ടു പ്രധാന വ്യക്തിത്വങ്ങളായിരുന്നു ശ്രീ.കുഞ്ഞൻവെളുമ്പനും ശ്രീ.കുട്ടപ്പൻ കോയിക്കലും. അതുകൊണ്ടു തന്നെ രണ്ടുപേരും ജനനായകരുമായി. അയിത്തവും അകലവും പാലിക്കാൻ വിധിക്കപ്പെട്ട സമുദായത്തെ സംഘടിപ്പിക്കുന്നതിൽ ഇവർ കാട്ടിയ ചാതുര്യം എക്കാലത്തും ഓർമ്മിക്കപ്പെടും. ജാതിമത വർണ്ണഭേദങ്ങൾ കൊടികുത്തി വാണകാലം. അയ്യായിരം വർഷം നിലനിന്നിരുന്ന സാമൂഹ്യക്രമത്തോട് മല്ലടിക്കാനുള്ള ആത്മധൈര്യം അവരെ മഹാത്മാക്കളാക്കുന്നു. വൈവിധ്യത്തെ വൈരുദ്ധ്യമായും, വൈകല്യമായും കരുതിപ്പോന്ന മുൻകാലചരിത്രം തിരുത്തിക്കുറിക്കാൻ പടപൊരുതിയ ധീരൻമാരെന്ന് ഭാവിതലമുറ ഇവരെ വാഴ്ത്തപ്പെടും. ഗുരുദേവനും, ആർ.ശങ്കറും, ഡോ.പൽപ്പുവും, സി.കേശവനും, കേളപ്പനും, സഹോദരൻ അയ്യപ്പനും, അയ്യങ്കാളിയും വരുന്ന മനീഷിപരമ്പരയിലാണിവരുടേയും സ്ഥാനം.
നരകതുല്യമായ ജീവിതം തന്നെയായിരുന്നു കീഴ് ജാതി സമൂഹങ്ങൾക്ക്. മഹാസഭയുടെ ചരിത്രവും ജീവിതചരിത്രവും അഴിച്ചെടുക്കാനാവാത്ത വിധം ഇഴചേർന്ന രണ്ടു ജീവിതങ്ങൾ. അവസാനശ്വാസംവരേയും താനുൾപ്പെടുന്ന സമൂഹത്തിന്റെ ഉന്നമനം നെഞ്ചേറ്റിയ വ്യക്തിത്വങ്ങൾ. സമാനകതകളില്ലാതെ സ്വസമുദായത്തെ സ്നേഹിച്ചവർ, വളർത്തിയവർ എന്ന് പിൻതലമുറക്കാർ ഓർത്തെടുക്കും ഇവരെ.
നിലവിലുണ്ടായിരുന്ന സാമൂഹ്യനീതി അധ:സ്ഥിതരെ വിദ്യാഭ്യാസം എന്നതുപോയിട്ട് അക്ഷരജ്ഞാനം പോലും നിഷേധിച്ചിരുന്നു. മനുഷ്യാവകാശങ്ങളത്രയും ലംഘിച്ചുകൊണ്ട് വീർപ്പുമുട്ടി കഴിഞ്ഞിരുന്ന ഒരു വിഭാഗത്തെ പുരോഗതിയിലേക്കു നയിക്കാൻ നടത്തിയ ധൈര്യപൂർവ്വമായ ചെറുത്തുനിൽപ്പുകൾ ജീവിതദൗത്യമായി സ്വീകരിക്കുകയായിരുന്നു ഇവർ ഇരുവരും.
സ്കൂളിൽ ചേരാൻ പലരുമെത്തിയെങ്കിലും സർക്കാർ സ്കൂളിൽ പോലും പ്രവേശനം കൊടുക്കാൻ ഉന്നതജാതിക്കാർ തയ്യാറായില്ല. എയിഡഡ് സ്കൂളിൽ അധികൃതർ പ്രവേശനമേ നൽകിയില്ല. നിരന്തരമായ പോരാട്ടത്തിന്റെ ഫലമായി വിദ്യാഭ്യാസ ഡയറക്ടറായിരുന്ന മി.മൈക്കേൽ 1914-ൽ മുൻ ഉത്തരവിലെ നിബന്ധനകൾ കർശനമായി പാലിക്കണമെന്ന് പുതിയ ഉത്തരവിറക്കി. അപ്പോഴാണ് കുറേയൊക്കെ കുട്ടികൾ വിദ്യാലയത്തിൽ കടന്നത്.
വിദ്യാഭ്യാസം കേവലം അക്ഷരാഭ്യാസമല്ല ജീവിതത്തിന്റെ എല്ലാ മേഖലകളിൽ നിന്നുമുള്ള ജ്ഞാന സമ്പാദനത്തിലൂടെ സമൂഹത്തിന് ഉപകാരപ്രദമാംവണ്ണം സമുദായത്തെ പ്രാപ്തരാക്കുവാൻ ശ്രമിക്കുകയായിരുന്നു അവർ ഇരുവരും ചെയ്തത്. യാതൊരു ഫലേച്ഛയും കൂടാതെയുള്ള പ്രവർത്തനങ്ങളും ആത്മാർത്ഥ നിസ്വാർത്ഥ പ്രവർത്തനങ്ങളിലൂടെ ഈ സമുദായത്തിന്റെ നേതൃനിരയിലെത്തിയവരെ പിൻതലമുറയെ  പരിചയപ്പെടുത്തേണ്ടിയിരിക്കുന്നു.
ഉയർന്ന ജാതികളുടെ ധൂർത്ത്, പൊങ്ങച്ചം, ആഡംബര ഭ്രമം തുടങ്ങിയവ അനുകരിക്കരുതെന്നും എല്ലാ ദുരാചാരങ്ങളിൽ നിന്നും വിട്ടു നിൽക്കാനും അവർ ഉദ്ബോധിപ്പിച്ചു. മറ്റു സമുദായങ്ങളെപ്പോലെ ഉയരാനും സദാചാരമൂല്യങ്ങൾ വളർത്തിയെടുക്കാനും നിർദ്ദേശിച്ചു. 1932 പൂനാക്കരാർ, 1936 നവംബർ 12 ന്റെ ക്ഷേത്രപ്രവേശന വിളംബരം ഇവയൊക്കെ പിന്നോക്ക വിഭാഗങ്ങൾക്കു നൽകിയ അവകാശങ്ങൾ ഇൻഡ്യയിലാകെയും, കേരളത്തിലും ശ്രീ.കുഞ്ഞൻവെളുമ്പൻ ഉൾപ്പെടെയുള്ള നവോത്ഥാന നായകരുടെ ത്യാഗോജ്ജ്വലമായ പ്രവർത്തനങ്ങളുടെ ഫലമാണ്.
1947 സെപ്റ്റംബർ 4ന് തിരുവിതാകൂറിൽ പ്രായപൂർത്തി വോട്ടവകാശ വിളംബരം വന്നു. കോൺസ്റ്റിറ്റ്യുവന്റ് അസംബ്ലി (Constituent Assembly) തെരഞ്ഞെടുപ്പ് വിജ്ഞാപനം പുറപ്പെടുവിച്ചു. ശ്രീ.കുഞ്ഞൻ വെളുമ്പന്റെ അനുഗ്രഹാശ്ശിസ്സുകളോടെ യുവാവായ ശ്രീ.കുട്ടപ്പൻ കോയിക്കൽ റിഫോംസ് (Reforms) കമ്മിറ്റി മുമ്പാകെ ഹാജരായി. ശക്തിയുക്തം വാദിച്ച് സീറ്റുറപ്പാക്കി. ജനറൽ സീറ്റിൽ ശ്രീ.നാരായണപ്പിള്ളയും, റിസർവേഷൻ സീറ്റിൽ ശ്രീ.കുട്ടപ്പൻ കോയിക്കലും തെരഞ്ഞെടുക്കപ്പെട്ടു. 1948 മാർച്ച് 20-ന് കോൺസ്റ്റിറ്റ്യുവന്റ് അസംബ്ളി നിലവിൽ വരുകയും ചെയ്തു. തണ്ടാൻ സമുദായത്തിന്റെ ആദ്യത്തെ പ്രതിനിധി. ഏറ്റവും പ്രായം കുറഞ്ഞ അംഗവുമായിരുന്നു ശ്രീ.കുട്ടപ്പൻ കോയിക്കലിന്റെ അതി വാചാലവും, ശ്രമവും നിമിത്തമാണ് തണ്ടാൻമാർ പട്ടികജാതിയിൽ ഉൾപ്പെട്ടതും.
മെർലിൻ വേരിംഗ്
ന്യൂസിലാന്റ് പൊതുനയ പണ്ഡിതയും അന്താരാഷ്ട്രതലത്തിലുള്ള വികസന ഉപദേഷ്ടാവും മുൻ രാഷ്ട്രീയക്കാരിയും പരിസ്ഥിതി പ്രവർത്തകയും ഫെമിനിസ്റ്റും ഫെമിനിസ്റ്റ് സാമ്പത്തിക ശാസ്ത്രത്തിന്റെ പ്രമുഖ പ്രാരംഭകയുമാണ് ഡേം മെർലിൻ ജോയ് വേരിംഗ് (ജനനം: ഒക്ടോബർ 7, 1952).
1975 ൽ 23 വയസ്സുള്ള അവർ ന്യൂസിലാന്റിലെ ന്യൂസിലാന്റ് നാഷണൽ പാർട്ടിയുടെ ഏറ്റവും പ്രായം കുറഞ്ഞ പാർലമെന്റ് അംഗമായി. പാർലമെന്റ് അംഗമെന്ന നിലയിൽ പൊതുചെലവ് സമിതിയുടെ അധ്യക്ഷത വഹിച്ചു. പ്രതിപക്ഷ ലേബർ പാർട്ടിയുടെ ആണവ വിമുക്ത ന്യൂസിലാന്റ് നയത്തെ പിന്തുണച്ചത് 1984 ലെ ന്യൂസിലാന്റ് പൊതുതെരഞ്ഞെടുപ്പിന് കാരണമാകുകയും 1984 ൽ അവർ പാർലമെന്റ് വിടുകയും ചെയ്തു.
പാർലമെന്റ് വിട്ടശേഷം അവർ അക്കാദമിയിലേക്ക് മാറി. 1988-ൽ പ്രസിദ്ധീകരിച്ച ഇഫ് വിമൻ കൗണ്ടഡ് എന്ന പുസ്തകത്തിലൂടെയാണ് അവർ കൂടുതൽ അറിയപ്പെടുന്നത്. 1989-ൽ അവർ രാഷ്ട്രീയ സമ്പദ്‌വ്യവസ്ഥയിൽ ഡോക്ടറേറ്റ് നേടി. ഗവേഷണത്തിലൂടെയും എഴുത്തിലൂടെയും ഫെമിനിസ്റ്റ് സാമ്പത്തിക ശാസ്ത്രത്തിന്റെ പ്രധാന സ്ഥാപകയായി അവർ അറിയപ്പെടുന്നു. 2006 മുതൽ ന്യൂസിലാന്റിലെ ഓക്ക്‌ലാൻഡിലെ എ‌യു‌ടിയിലെ ഇൻസ്റ്റിറ്റ്യൂട്ട് ഓഫ് പബ്ലിക് പോളിസിയിൽ പബ്ലിക് പോളിസി പ്രൊഫസറായ വേരിംഗ് ഭരണം, പൊതുനയം, രാഷ്ട്രീയ സമ്പദ്‌വ്യവസ്ഥ, ലിംഗ വിശകലനം, മനുഷ്യാവകാശം എന്നിവയിൽ ശ്രദ്ധ കേന്ദ്രീകരിച്ചു. അന്താരാഷ്ട്ര സഹായ പ്രവർത്തനങ്ങളിൽ പങ്കെടുക്കുകയും യുഎൻ‌ഡി‌പിയുടെയും മറ്റ് അന്താരാഷ്ട്ര സംഘടനകളുടെയും ഉപദേഷ്ടാവായി പ്രവർത്തിക്കുകയും ചെയ്തു.
രണ്ടാം ലോക മഹായുദ്ധത്തെത്തുടർന്ന് ഐക്യരാഷ്ട്രസഭയുടെ ദേശീയ അക്കൗണ്ടുകളുടെ (യുഎൻ‌എസ്‌എൻ‌എ) അടിസ്ഥാനമായി മാറിയ സാമ്പത്തിക നടപടിയായ മൊത്ത ആഭ്യന്തര ഉത്പാദനം എന്ന ആശയത്തെ അവർ പരസ്യമായി വിമർശിച്ചു. 'എണ്ണ ചോർച്ചയെയും യുദ്ധങ്ങളെയും സാമ്പത്തിക വളർച്ചയ്ക്ക് സംഭാവന ചെയ്യുന്നതായി കണക്കാക്കുന്ന ഒരു സംവിധാനത്തെ അവർ വിമർശിക്കുന്നു. അതേസമയം കുട്ടികളെ വളർത്തുന്നതും വീട്ടുജോലിയും മൂല്യമില്ലാത്തതായി കണക്കാക്കപ്പെടുന്നു'. അവരുടെ പ്രവർത്തനം അക്കാദമിക് വിദഗ്ധരെയും, നിരവധി രാജ്യങ്ങളിലെ സർക്കാർ അക്കൗണ്ടിംഗിനെയും ഐക്യരാഷ്ട്രസഭയുടെ നയങ്ങളെയും സ്വാധീനിച്ചിട്ടുണ്ട്.
മുൻകാലജീവിതം
മെർലിൻ വേരിംഗ് വളർന്നത് തൗപിരിയിലാണ്. അവിടെ അവരുടെ മാതാപിതാക്കൾക്ക് ഒരു കശാപ്പുശാല ഉണ്ടായിരുന്നു. അവരുടെ മുത്തച്ഛൻ ഹാരി (ആർതർ ഹെൻ‌റി) വേരിംഗ് 1881 ൽ ഇംഗ്ലണ്ടിലെ ഹെർ‌ഫോഡ്ഷയറിലെ ഹോപ്സെയിൽ നിന്ന് ന്യൂസിലൻഡിലേക്ക് കുടിയേറി തൗപിരിയിൽ കുടുംബ കശാപ്പ് ബിസിനസ്സ് ആരംഭിച്ചു. 1927-ൽ ദേശീയ പാർട്ടിയുടെ മുൻ‌ഗാമിയായ റിഫോം പാർട്ടിയുടെ റാഗ്ലാൻ സീറ്റിൽ പാർലമെന്റിലേക്കുള്ള തിരഞ്ഞെടുപ്പിൽ ഹാരി വേരിംഗ് പരാജയപ്പെട്ടു. ചെറുപ്പത്തിൽ സോപ്രാനോയിൽ കഴിവുള്ള അവർ ഒരു ക്ലാസിക്കൽ ഗായികയാകുമെന്ന് മാതാപിതാക്കൾ പ്രതീക്ഷിച്ചിരുന്നു. 1973 ൽ വെല്ലിംഗ്ടൺ വിക്ടോറിയ യൂണിവേഴ്സിറ്റിയിൽ നിന്ന് പൊളിറ്റിക്കൽ സയൻസ്, ഇന്റർനാഷണൽ പൊളിറ്റിക്സ് എന്നിവയിൽ ഹോണേഴ്സ് ബിഎ നേടി.
രാഷ്ട്രീയ ജീവിതം
വിക്ടോറിയ സർവകലാശാലയിൽ വിദ്യാർത്ഥിയായിരിക്കെ വാറിംഗ് നാഷണൽ പാർട്ടിയിൽ ചേർന്നു. സ്വവർഗരതി നിയമ പരിഷ്കരണത്തിനായി പാർലമെന്റിൽ ഒരു സ്വകാര്യ ബിൽ അവതരിപ്പിച്ച പ്രതിപക്ഷ ദേശീയ എംപി വെൻ യങ്ങിനെ പിന്തുണയ്ക്കാനാണ് അവർ പാർട്ടിയിൽ ചേർന്നത്. ലേബർ പാർട്ടിയുടെ പ്രധാനമന്ത്രി നോർമൻ കിർക്ക് ഇതിനെ എതിർത്തിരുന്നു.
1975-ലെ പൊതു തിരഞ്ഞെടുപ്പിൽ, അവർ റാഗ്ലാൻ ഇലക്‌ട്രേറ്റിന്റെ ന്യൂസിലാൻഡ് നാഷണൽ പാർട്ടി പാർലമെന്റിൽ അംഗമായി. 22-ആം വയസ്സിൽ, അവളുടെ ജന്മനാടായ ഹണ്ട്ലി ഉൾപ്പെട്ട വളരെ സുരക്ഷിതമായ ദേശീയ സീറ്റായ റാഗ്ലന്റെ സീറ്റിൽ പാർട്ടിക്ക് വേണ്ടി നിൽക്കാൻ വാറിംഗ് ഗെയ്റിനോട് ചില താൽപ്പര്യം പ്രകടിപ്പിച്ചു. മുൻ പ്രധാനമന്ത്രി കീത്ത് ഹോളിയോക്കിനെ വിളിച്ച് ഗെയ്ർ ആകാംക്ഷയോടെ വാറിംഗിന്റെ താൽപ്പര്യത്തെക്കുറിച്ചും പ്രദേശത്തെ ഉത്ഭവത്തെക്കുറിച്ചും പറഞ്ഞു. ഒരു മണിക്കൂറിനുള്ളിൽ ആഹ്ലാദഭരിതനായ ഹോളിയോക്ക് പാർലമെന്റ് ഹൗസിലെത്തി. ഔദ്യോഗികമായി സ്വയം പരിചയപ്പെടുത്തുകപോലും ചെയ്യാതെ തന്നെ തിരഞ്ഞെടുക്കാനുള്ള വാഗ്ദാനവും നൽകി.
വാറിംഗ് 1974 സെപ്റ്റംബറിൽ "ഭവനം, മത്സ്യബന്ധനം, സ്ത്രീകൾ" എന്നിവയിൽ പ്രവർത്തിക്കുന്ന (ദേശീയ) പ്രതിപക്ഷ ഗവേഷണ യൂണിറ്റിൽ ഒരു പാർട്ട് ടൈം സ്ഥാനം ഏറ്റെടുത്തു. 1975-ന്റെ തുടക്കത്തിൽ ജോർജ് ഗൈർ നാഷണലിന്റെ ഭവന വക്താവും കീത്ത് ഹോളിയോക്കും ദേശീയ കോക്കസിൽ സ്ത്രീകളില്ലാത്തത് "നല്ല സാഹചര്യമല്ല" എന്ന് മനസ്സിലാക്കി. സുരക്ഷിതമായ ദേശീയ സീറ്റിലേക്ക് ഒരു വനിതാ സ്ഥാനാർത്ഥിയെയും തിരഞ്ഞെടുത്തിട്ടില്ല; ഒരു സ്ത്രീയെ തിരഞ്ഞെടുക്കാനുള്ള അവസാന അവസരം മന്ത്രി ഡഗ് കാർട്ടർ വിരമിക്കുന്ന റാഗ്ലാൻ ആയിരുന്നു. അതിനാൽ ഗെയ്‌റിനോട് ഇക്കാര്യം അറിയിച്ചതിന് ശേഷം അവൾ നിൽക്കണമെന്ന് അദ്ദേഹം നിർദ്ദേശിച്ചു. ഒരു മണിക്കൂറിനുള്ളിൽ മുതിർന്ന രാഷ്ട്രതന്ത്രജ്ഞൻ ഹോളിയോക്ക് അവളുടെ റിസർച്ച് യൂണിറ്റ് ഡെസ്കിൽ എത്തി, "ജോർജ് എന്നോട് നിങ്ങൾക്ക് നിൽക്കാൻ കഴിയുമെന്ന് പറയുന്നു? നിങ്ങൾ അവിടെ നിന്ന് വരുന്നുണ്ടോ? നിങ്ങൾക്ക് ഒരു നോമിനേഷൻ ഫോം ഉണ്ടോ? (ഇല്ല) ഇതാ ഒന്ന് - ദയവായി ഇത് പൂരിപ്പിക്കുക. നിങ്ങളുടെ പക്കൽ ഉണ്ടോ? പാർട്ടി അംഗങ്ങൾ ആരൊക്കെ ഒപ്പിടും? (എനിക്കറിയില്ല. അച്ഛന് അറിയാമായിരിക്കും) നിങ്ങളുടെ അച്ഛന്റെ ടെലിഫോൺ നമ്പർ എന്താണ്." യുദ്ധസേവനം, പ്രാദേശിക ഭരണപരിചയം, അവാർഡുകൾ, ബഹുമതികൾ എന്നിങ്ങനെ ഫോമിൽ ചില ഭാഗങ്ങൾ അവൾ ശൂന്യമാക്കി. അവരുടെ പ്രവൃത്തിപരിചയത്തിൽ കശാപ്പ് അസിസ്റ്റന്റ്, ക്ലീനർ, ബാർമെയ്ഡ് കൂടാതെ വിദേശകാര്യ മന്ത്രാലയത്തിലെ സ്റ്റുഡന്റ് വെക്കേഷൻ വർക്കർ, ഒരു ടെലിഫോൺ ടെക്നീഷ്യൻ, ഒരു സംഗീതജ്ഞൻ, "വിദ്യാർത്ഥി" എന്നിവരും ഉൾപ്പെടുന്നു.
അവരുടെ സ്വന്തം പട്ടണമായ ഹണ്ട്‌ലിയിൽ നിന്ന് ആരംഭിച്ച സെലക്ഷൻ മീറ്റിംഗിനായി പാർട്ടി പ്രതിനിധികളെ അവർ ചില വീട്ടുവിളികൾ നടത്തി. അവരുടെ അമ്മയുടെ കാർ (അവരുടെ ചില വസ്ത്രങ്ങളും) കടം വാങ്ങി. ദക്ഷിണാഫ്രിക്കയുമായുള്ള കായിക ബന്ധത്തോടുള്ള തന്റെ എതിർപ്പിനെ അവർ പരാമർശിച്ചു. 130 വോട്ടിംഗ് പ്രതിനിധികളിൽ 26 പേർ സ്ത്രീകളാണ്. എട്ട് വർഷത്തേക്ക് അവരുടെ ഇലക്ടറൽ ഏജന്റായി മാറിയ കാതറിൻ ഒ റീഗൻ ഉൾപ്പെടെ മറ്റ് പുരുഷന്മാരായിരുന്ന സ്ഥാനാർത്ഥികൾ : ഒരു കൗണ്ടി കൗൺസിൽ ചെയർ, ഫെഡറേറ്റഡ് ഫാർമേഴ്‌സിന്റെ മീറ്റ് ആൻഡ് വുൾ സെക്ഷൻ ചെയർ, ഒരു നാഷണൽ പാർട്ടി ഡിവിഷണൽ കൗൺസിലർ, 1972 ലെ തിരഞ്ഞെടുപ്പിൽ സ്വതന്ത്രനായി നിന്ന ജനകീയ പ്രാദേശിക കർഷകൻ എന്നിവരായിരുന്നു. എൻഗരുവാഹിയ ഹൈസ്‌കൂൾ അസംബ്ലി ഹാളിൽ സെലക്ഷൻ മീറ്റിംഗ് നടന്നു. അവളായിരുന്നു അവസാനമായി സംസാരിച്ച സ്ഥാനാർത്ഥി. ഓരോരുത്തർക്കും സംസാരിക്കാൻ ഒരേ വിഷയമുള്ള രണ്ട് സീൽ ചെയ്ത കവറുകൾ നൽകി. പാർട്ടി പ്രസിഡന്റ് ജോർജ്ജ് ചാപ്മാന്റെ വിഷയം കാർഷിക വരുമാനമായിരുന്നു. "അവരുടെ ശക്തമായ സ്യൂട്ട് അല്ല", പാർട്ടി നേതാവ് റോബർട്ട് മൾഡൂണിന്റെത് ഭവന നയമായിരുന്നു. ഒരു പാറ്റ്‌സി ചോദ്യം അവൾ ഗെയ്‌റുമായി ഹൗസിംഗ് പോളിസിയിൽ പ്രവർത്തിക്കുന്നുണ്ടെന്ന് അയാൾക്ക് അറിയാമായിരുന്നു (അവൾ മീറ്റിംഗിൽ ചൂണ്ടിക്കാണിച്ചതുപോലെ).
1975-ൽ അവരുടെ തിരഞ്ഞെടുപ്പ് അവരുടെ "വ്യക്തമായ കഴിവും ... നന്നായി വ്യക്തമാക്കിയ ബോധ്യങ്ങളും" പ്രതിഫലിപ്പിച്ചു. എന്നാൽ രണ്ട് അറിയപ്പെടുന്ന പ്രാദേശിക സ്ഥാനാർത്ഥികൾ പരസ്പരം ഇഷ്ടപ്പെടാത്തതിനാൽ സഹായിച്ചു. ഒരാളെ ഒഴിവാക്കിയപ്പോൾ അദ്ദേഹത്തിന്റെ പിന്തുണ വാറിംഗിലേക്ക് പോയി. ഒരു ഫാമിലി ബ്ലോക്ക് അവർക്ക് വോട്ട് ചെയ്തത് മറ്റൊരു സ്ഥാനാർത്ഥി ഒരു ജീനിൽ പുതപ്പ് കൊണ്ട് മറച്ച വ്രണമുള്ള കുതിരയെ വിറ്റതിനാലാണ്. അവരുടെ തിരഞ്ഞെടുപ്പ് പ്രഖ്യാപിച്ചപ്പോൾ, "ഭയങ്കരമായ ഒരു തെറ്റ്" സംഭവിച്ചുവെന്ന് വാറിംഗ് കരുതി. പക്ഷേ ഒരു റൗണ്ട് സ്റ്റാൻഡ്-അപ്പ് ആഹ്ലാദത്തോടെ അയൽരാജ്യമായ കിംഗ് കൺട്രി വോട്ടർമാരിൽ നിന്നുള്ള ജിം ബോൾഗർ ഓടിയെത്തി അവളെ സ്റ്റേജിൽ ആലിംഗനം ചെയ്തു. ആദ്യ ബാലറ്റിൽ നിന്ന് അവൾ മുന്നിലാണെന്നും പതുക്കെ 50% ലേക്ക് ഉയർന്നുവെന്നും പിന്നീട് ഒരു സൂക്ഷ്മപരിശോധന വിദഗ്ധൻ അവളോട് പറഞ്ഞു.
കോളിൻ ഡ്യൂയ്‌ക്കൊപ്പം (അന്ന് ലേബർ കൈവശം വച്ചിരുന്ന ലിറ്റെൽട്ടൺ "സ്വിംഗ്" സീറ്റിലേക്ക് തിരഞ്ഞെടുക്കപ്പെട്ടു), അവരുടെ തിരഞ്ഞെടുപ്പ് സമയത്ത്, ന്യൂസിലാന്റിലെ പാർലമെന്റ് അംഗമായി തിരഞ്ഞെടുക്കപ്പെട്ട പതിനാലാമത്തെയും പതിനഞ്ചാമത്തെയും വനിതകൾ മാത്രമായിരുന്നു അവർ. സർക്കാർ കോക്കസിലെ രണ്ട് സ്ത്രീകളിൽ ഒരാൾ മാത്രമായിരുന്നു അവർ 1975 ലെ തിരഞ്ഞെടുപ്പിൽ തിരഞ്ഞെടുക്കപ്പെട്ട നാല് സ്ത്രീകളിലും ഒരാളായിരുന്നു. 1978-ലെ തിരഞ്ഞെടുപ്പിന് ശേഷം, 1981-ലെ തിരഞ്ഞെടുപ്പിൽ റൂത്ത് റിച്ചാർഡ്‌സൺ തിരഞ്ഞെടുക്കപ്പെടുന്നതുവരെ അവർ ഏക വനിതാ ഗവൺമെന്റ് എംപിയായിരുന്നു. വാറിംഗും റിച്ചാർഡ്‌സണും വനിതാ ഇലക്ടറൽ ലോബിയിലെ അംഗങ്ങളായിരുന്നു.
അവർ പ്രധാനമന്ത്രി റോബർട്ട് മുൾദൂണുമായി ഉടനടി പിണങ്ങി. അവിവാഹിതരായ അമ്മമാർക്കുള്ള ക്ഷേമ നിധികൾ പോലുള്ള ചില വിഷയങ്ങളിൽ അവർ വീക്ഷണങ്ങൾ പങ്കിട്ടെങ്കിലും, അവിടെ നിരവധി സംഘട്ടനങ്ങൾ ഉണ്ടായിരുന്നു. അവിടെ മുൾദൂൺ ക്ഷേമരാഷ്ട്രത്തിൽ വിശ്വസിച്ചിരുന്നു.
പാർലമെന്റിലെ കാലയളവിൽ, പബ്ലിക് എക്‌സ്‌പെൻഡിച്ചർ കമ്മിറ്റിയുടെ ചെയർ, വിദേശകാര്യ സമിതിയിലെ മുതിർന്ന ഗവൺമെന്റ് അംഗം, നിരായുധീകരണം, ആയുധ നിയന്ത്രണ സമിതി എന്നിവയിൽ അവർ സേവനമനുഷ്ഠിച്ചു. 1978ലെ തിരഞ്ഞെടുപ്പിനുശേഷം പൊതുചെലവ് കമ്മിറ്റിയിലേക്കുള്ള നിയമനം മൂന്നുവർഷത്തെ അംഗത്വത്തിന് ഗണ്യമായ നേട്ടമായിരുന്നു. ബാരി ഗുസ്താഫ്സൺ പറയുന്നതനുസരിച്ച്,
ആണവ രഹിത ന്യൂസിലാൻഡ് എന്ന വിഷയത്തിൽ നാഷണൽ പാർട്ടി നയത്തോട് വിയോജിപ്പ് പ്രകടിപ്പിച്ച വാറിംഗ് 1984 ജൂൺ 14 ന് ആണവ പ്രശ്‌നങ്ങൾ, നിരായുധീകരണ പ്രശ്നങ്ങൾ, ബലാത്സംഗം എന്നിവയിൽ സ്വതന്ത്രമായി വോട്ട് ചെയ്യുമെന്നും എന്നാൽ അത് തുടരുമെന്നും അവർ നേതൃത്വത്തെ അറിയിച്ചു. വിശ്വാസത്തിൽ സർക്കാരിനെ പിന്തുണയ്ക്കുക. ദേശീയ പാർട്ടിക്ക് ഒരു സീറ്റിന്റെ ഭൂരിപക്ഷമേ ഉണ്ടായിരുന്നുള്ളൂ എന്നതിനാൽ, ദേശീയ സുരക്ഷയുമായി ബന്ധപ്പെട്ട ഒന്നായി മൾദൂൺ കണക്കാക്കുന്ന ഒരു വിഷയത്തിൽ ഗവൺമെന്റ് പരാജയപ്പെടാൻ സാധ്യതയുണ്ട് (നിശ്ചയമില്ലെങ്കിലും).
ജൂലൈ 14-ന് അന്നു വൈകുന്നേരം, (വർഷാവസാനം ഒരു പൊതു തിരഞ്ഞെടുപ്പ് നടക്കാനിരിക്കെ) ഒരു സ്‌നാപ്പ് ഇലക്ഷൻ വിളിക്കാൻ മൾദൂൺ തീരുമാനിച്ചു. ദേശീയ പാർട്ടിയെ സംബന്ധിച്ചിടത്തോളം ഈ തിരഞ്ഞെടുപ്പ് ഒരു ദുരന്തമായിരുന്നു. മുൾദൂണിനെ ഈ നടപടിയിലേക്ക് പ്രേരിപ്പിക്കാൻ താൻ മനഃപൂർവം ശ്രമിച്ചതാണെന്ന് വാറിംഗ് മൾദൂണിന്റെ ജീവചരിത്രകാരനോട് പറഞ്ഞു. ന്യൂക്ലിയർ രഹിത ന്യൂസിലൻഡ് നിയമനിർമ്മാണം പിന്നീട് പുതിയ ലേബർ ഗവൺമെന്റ് നടപ്പിലാക്കി. അവരുടെ ആത്മകഥയായ ദി പൊളിറ്റിക്കൽ ഇയേഴ്‌സിൽ, ഒരു പാർലമെന്ററി ഓഫീസിൽ വെച്ച് മുൾദൂൺ തന്നെ ശകാരിച്ചതായും, മുൾദൂൺ കുടിച്ച് ദേഷ്യം വന്നപ്പോൾ അവനെ പരിഹസിക്കാൻ ഒരു ആപ്പിൾ കഴിച്ചതായും അവൾ ചിരിച്ചുകൊണ്ട് വിവരിച്ചു.
അലക്‌സാണ്ടർ ടേൺബുൾ ലൈബ്രറിയിലെ ജിം ട്രൗ അവരുടെ പേപ്പറുകൾ ആർക്കൈവ് ചെയ്യാൻ കഴിയുമോ എന്ന് ചോദിച്ചു; അവർ സാധാരണയായി എംപിയുടെ പേപ്പറുകൾ ആർക്കൈവ് ചെയ്യാറില്ല (മന്ത്രിമാർ മാത്രം) "എന്നാൽ അവരുടെ ശേഖരം വ്യത്യസ്തമായിരിക്കും"; ഏകദേശം 400 കാർട്ടണുകൾ ഉണ്ടായിരുന്നു.
പുറംകണ്ണികൾ
വർഗ്ഗം:1952-ൽ ജനിച്ചവർ വർഗ്ഗം:ന്യൂസിലാന്റ് പരിസ്ഥിതി പ്രവർത്തകർ
മെഹമൂദ് അലി ഷാ
' മിസ് മെഹ്മൂദ എന്നറിയപ്പെട്ടിരുന്നമെഹമൂദ അഹമ്മദ് അലി ഷാ, വിദ്യാഭ്യാസ വിദഗ്ദ്ധയും സാമൂഹ്യ പ്രവർത്ത്കയും ശ്രീനഗറിലെ സർക്കാർ വനിത കോളേജിന്റെ പ്രിസിപ്പളുമായിരുന്നു.
വീണാ ജോർജ്ജ്
പതിനാല്, പതിനഞ്ച് നിയമസഭകളിലെ അംഗവും രണ്ടാം പിണറായി സർക്കാറിലെ ആരോഗ്യം, വനിത ശിശു വികസന വകുപ്പ് എന്നീ വകുപ്പുകളുടെ ചുമതലയുള്ള മന്ത്രിയുമാണ് വീണ ജോർജ്ജ്. കേരളത്തിൽ ഒരു വാർത്താ ചാനലിന്റെ എക്സിക്യൂട്ടീവ് എഡിറ്ററാകുന്ന ആദ്യ വനിതയാണ് വീണ. കൊച്ചിൻ ചേമ്പർ ഓഫ് കൊമേഴ്സിന്റെ ഉമടസ്ഥതയിൽ തുടങ്ങിയ ടിവി ന്യൂ എന്ന ചാനലിലൂടെയാണ്, വീണ ഈ സ്ഥാനത്തെത്തുന്നത്. കൈരളി ചാനലിലൂടെയാണ് വീണ ടെലിവിഷൻ ജേർണലിസം ആരംഭിച്ചത്. തുടർന്ന് ഇന്ത്യാവിഷൻ ചാനലിന്റെ ഡെപ്യൂട്ടി ന്യൂസ് എഡിറ്റർ വരെയായി ഉയർന്നു. റിപ്പോർട്ടർ ടിവി തുടങ്ങിയപ്പോൾ മുതൽ അവിടെയും വാർത്താവതാരകയായി വീണ ഉണ്ടായിരുന്നു. അവിടെ നിന്നു മനോരമ ന്യൂസിലേക്കു ചുവടുമാറ്റിയ വീണ ടിവി ന്യൂ തുടങ്ങിയപ്പോൾ അതിന്റെ അമരക്കാരിയായി എത്തുകയായിരുന്നു. 2016, 2021 വർഷങ്ങളിലെ നിയമസഭാ തെരഞ്ഞെടുപ്പിൽ പത്തനംതിട്ട ജില്ലയിലെ ആറന്മുള മണ്ഡലത്തിൽ നിന്ന് ഇടതുപക്ഷ ജനാധിപത്യമുന്നണി സ്ഥാനാർത്ഥിയായി സിപിഐ(എം) പാനലിൽ മത്സരിച്ചു വിജയിച്ചു.
മെഹമൂദ് അലി ഷാ
അവർ ഇന്ദിര ഗാന്ധിയുടെ സുഹൃത്തും സഹകാരിയുമായിരുന്നു. കാഷ്മീരിലെ സ്ത്രീകൾ ക്കിടയിൽ വിദ്യാഭ്യാസത്തിന്റെ പ്രാധാന്യത്തെ പറ്റിയും സാമൂഹ്യ ഉന്നമനത്തെ പറ്റിയും അവബോധം സൃഷ്ടിക്കാൻ വേണ്ടി പ്രവർത്തിച്ചിരുന്നു. 2006ൽ അവർ ഭാരത വിദ്യാഭ്യാസ രംഗത്തിനു നൽകിയ സംഭാവനകൾക്ക് പത്മശ്രീ നൽകി ആദരിക്കുകയുണ്ടായി..
ജീവചരിത്രം
ബ്രിട്ടീഷ് ഇന്ത്യയിലെ കാഷ്മീരിൽ ഫോറസ്റ്റ് റേഞ്ച് ആപ്പീസറായിരുന്ന സയിദ് അഹമ്മദ് അലി ഷായുടേയും ദുൽഹൻ ബീഗത്തിൻടേയും മകളായിരുന്നു. മല്ലിൻസൻ ഗേൾസ് സ്കൂൾ എന്ന് ഇന്ന് അറിയപ്പെടുന്ന മിഷനറി സ്ക്കൂളിലായിരുന്നു വിദ്യാഭ്യാസം. അവിടെ നിന്ന് പത്താം തരം ആദ്യമായി ജയിച്ച പെൺകുട്ടി അവരായിരുന്നു.. അവർ ഒറ്റ മകളും അവർക്ക് പിന്നീട് ഉയർന്ന ഉദ്യോഗസ്ഥരായ മൂന്നു സഹോദരന്മാരും ഉണ്ടായിരുന്നു. അവർ ലാഹോറിലെ പഞ്ചാബ് സർവകലാശാലയിൽ നിന്ന് ബി.എ.യും ബി.എഡുംPolitical Scienceൽ എം.എ.യും നേടി. അവരാണ് പഞ്ചാബ് സർവകലാശാലയിൽ നിന്ന് ബിരുദാനന്തര ബിരുദം നേടിയ ആദ്യ വനിത. അവർ യു.കെ.യിലെ ലീഡ്സിൽ നിന്നും ബിരുദാനന്തര ഡിപ്ലോമയും നേടിയിട്ടുണ്ട്.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1920-ൽ ജനിച്ചവർ വർഗ്ഗം:2014-ൽ മരിച്ചവർ
പുലിൻ ബെഹാരി ദാസ്
ഒരു വിപ്ലവകാരിയും ധാക്കാ അനുശീലൻ സമിതിയുടെ സ്ഥാപക പ്രസിഡന്റും ആയിരുന്നു പുലിൻ ബെഹാരി ദാസ് ( ബംഗാളി : পুলীনবিহারী দাশ ) (24 ജനുവരി 1877 - ഓഗസ്റ്റ് 17, 1949).
ആദ്യകാലം
1894 -ൽ ഫരീദ്പൂർ ജില്ലാ സ്കൂളിൽ നിന്ന് പ്രവേശന പരീക്ഷ പുലിൻ പാസായി. കോളേജിലെ വിദ്യാർത്ഥിനിയായിരുന്ന സമയത്ത് ധാക്ക കോളേജിൽ പങ്കെടുത്ത് അദ്ദേഹം ലാബറട്ടറി അസിസ്റ്റന്റും ആയിരുന്നു ..ബാല്യത്തിൽ തന്നെ പുലിൻ ശാരീരിക സംസ്ക്കാരത്തിനോട് ആകർഷണീയനായിരുന്നു. അവൻ വളരെ നല്ല ഒരു ലാത്തിപരിശീലകനായിരുന്നു. കൊൽക്കത്തയിലെ സരളദേവിയുടെ അഖദയുടെ വിജയം പ്രചോദനം നൽകിയിരുന്നു. 1903- ൽ അദ്ദേഹം തിക്കാതുലിയിൽ ഒരു അഖാര തുറന്നു. 1905 ൽ അദ്ദേഹം പ്രസിദ്ധമായ ലാത്തിപരിശീലകനായ മുർതാസയുടെ കീഴിൽ.ഫെൻസിങിലും ലാത്തി ഖേലയിലും പരിശീലനം നേടി.
ജീവിതം
1906 സെപ്തംബറിൽ ബിപിൻ ചന്ദ്ര പാൽ, പ്രമഥനാഥ് മിത്ര എന്നിവർ കിഴക്കൻ ബംഗാളിലും അസാമിലും പുതുതായി സൃഷ്ടിച്ച പ്രവിശ്യയിൽ പര്യടനം നടത്തി. പിന്നീടൊരിക്കൽ, അവർ പ്രസംഗം നടത്തുമ്പോൾ, അവരുടെ രാജ്യത്തിന് വേണ്ടി ജീവൻ ബലിയർപ്പിക്കാൻ സന്നദ്ധരായി മുന്നോട്ട് വരാൻ ആവശ്യപ്പെടുകയും പുലിൻ മുന്നോട്ടുപോവുകയും ചെയ്തു. തുടർന്ന്, അനുശീലൻ സമിതിയുടെ ധാക്ക ചാപ്റ്റർ സംഘടിപ്പിക്കാൻ അദ്ദേഹത്തെ നാമനിർദ്ദേശം ചെയ്യുകയുണ്ടായി. ഒക്ടോബറിൽ 80 ചെറുപ്പക്കാരോടൊപ്പം ധാക്ക ചാപ്റ്റർ പുലിൻ സ്ഥാപിച്ചു.
പുലിൻ ശ്രദ്ധേയമായ ഓർഗനൈസർ ആയിരുന്നു. സമിതിയിൽ 500 -ൽ അധികം ശാഖകൾ ഉണ്ടായിരുന്നു.
വീണാ ജോർജ്ജ്
ജീവിതരേഖ
1976 ആഗസ്റ്റ് 03-ന് പത്തനംതിട്ട കുമ്പഴവടക്കിലാണു വീണ ജോർജ്ജ് ജനിച്ചത്.തിരുവനന്തപുരം വിമൻസ് കോളേജിൽ നിന്ന് ഫിസിക്സിൽ ബിരുദവും, ബിരുദാനന്തര ബിരുദവും നേടി.കൈരളി ടി.വി.,മനോരമ ന്യൂസ് ചാനലുകളിൽ വാർത്ത അവതാരകയായി പ്രവർത്തിച്ചിട്ടുണ്ട്.
പുരസ്കാരം
മികച്ച വാർത്താ അവതാരകയ്ക്കുള്ള ജേസി ഫൗണ്ടേഷൻ അവാർഡ് 2011-ലെ മികച്ച ടെലിവിഷൻ അവതരണത്തിനുള്ള പുരസ്‌കാരം ഏഷ്യവിഷൻ വാർത്താ വിശകലനത്തിനുള്ള പുരസ്‌കാരം മികച്ച വാർത്താ അവതരണത്തിനുള്ള "2010-ലെ സംസ്ഥാന ടെലിവിഷൻ അവാർഡ് നീലേശ്വരം സുരേന്ദ്രൻ സ്മാരക പുരസ്‌ക്കാരം ഇന്ത്യ പ്രസ് ക്ലബ് ഓഫ് നോർത്ത് അമേരിക്ക മികച്ച വാർത്താവതാരക.
അവലംബം
വർഗ്ഗം:1976-ൽ ജനിച്ചവർ വർഗ്ഗം:ഓഗസ്റ്റ് 3-ന് ജനിച്ചവർ വർഗ്ഗം:മലയാള ദൃശ്യമാദ്ധ്യമ പ്രവർത്തകർ വർഗ്ഗം:കേരളത്തിലെ പത്രപ്രവർത്തകർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:കേരള നിയമസഭയിലെ വനിതാ പ്രതിനിധികൾ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ
സി.കെ. നഗർ
മലപ്പുറം ജില്ലയിലെ വളരെ പ്രസിദ്ധമായ ചെമ്മാട് പട്ടണതോട് ചേർന്ന് കിടക്കുന്ന ഒരു കൊച്ചു ഗ്രാമമാണ് സി.കെ നഗർ. ആശാരി പുറായി എന്ന പേരിലായിരുന്നു ആദ്യം ഈ ഗ്രാമം അറിയപ്പെട്ടിരുന്നത്. നാല് വാർഡ്‌ ചേർന്ന ഒരു പ്രദേശം ആണിത്. ചരിത്ര പ്രധാന്യം ഉള്ള തിരൂരങ്ങാടി ഈ ഗ്രാമത്തോട് ചേർന്ന് കിടക്കുന്നു. നാലായിരത്തോളം ജനം ഇവിടെ വസിക്കുന്നു. ഗ്രാമത്തിന്റെ മൂന്നിൽ രണ്ട് ഭാഗവും വെഞ്ചാലി, നവരക്കായി എന്നീ പേരുകളിൽ അറിയപ്പെടുന്ന പാടങ്ങളാൽ ചുറ്റ പെട്ടിരിക്കുന്നു. ലഘുചിത്രം പേരിൻറെ ഉത്ഭവം മമ്പുറം ചെറുകോയ തങ്ങൾക്ക് ഈ നാടുമായിവളരെ ബന്ധം ഉണ്ടായിരുന്നു .മമ്പുറം സയ്യിദ് അലവി തങ്ങളുടെ പുത്രി ശരീഫ കുഞ്ഞീബീവിയുടെ പുത്രനായ ഖാൻബഹദൂർ സയ്യിദ് അഹമ്മദ് ജിഫ്രി ആറ്റകോയ തങ്ങളുടെ മകൻ സയ്യിദ് ഹസൻ ജിഫ്രി മുത്തുകോയ തങ്ങളുടെ മകനാണ് ചെറുകോയ തങ്ങൾ .സൂഫിവര്യൻ ആയിരുന്ന ചെറുകോയ തങ്ങൾഈ പ്രദേശമയി നല്ല ബന്ധം ആയിരുന്നു. ഇവിടത്തുകാർ കൂടുതലും ജോലി ചെയ്തിരുന്നതും കച്ചവടം നടത്തിയിരുന്നതുംതമിഴ്നാട്ൻറെ വിവിധ ഭാഗങ്ങളിൽ ആയിരുന്നു. അതിനിടകാണ് ഈ പ്രദേശത്തുക്കാർക്ക് കത്തുകളും മറ്റും കൂടുതൽ വരാൻ തുടങ്ങിയത് .ചെമ്മാട്,തിരുരങ്ങാടി തുടങ്ങിയ സ്ഥലങ്ങളിലെ തപാൽ പെട്ടി  കളെയാന്നു നാട്ടുകാർ ആശ്രയിക്കേണ്ടി വന്നത്.ഏകദേശം 50 വര്ഷം മുൻബ് ഇവിടെ ഒരു തപാൽപെട്ടി സ്ഥാപിക്കാൻ നാട്ടുക്കാർ ശ്രമിച്ചുകൊണ്ടിരിക്കുന്നു തത്ഫലം .തപാൽപെട്ടി സ്ഥാപിക്കാൻ സ്ഥലത്തിന് ഒരു പേര് വേണംഎന്ന്  തപാൽ വകുപ്പ് നിർദ്ദേശിച്ചു. അപ്പോൾ നാട്ടിലെ കാരണവന്മാർ കൂടി ആലോചിച്ചു ചെറുകോയ തങ്ങൾ നഗർ എന്ൻ നിർദേശിക്കുകയും അത് അംഗീകരിച് തപാൽപെട്ടി സ്ഥാപിക്കുകയും ചെയ്തു .പിന്നീട് ഈ പേര് ചുരുക്കി സി കെ നഗർ എന്നാക്കി മാറ്റുകയാൺ ഉണ്ടായത്.
സി കെ നഗറിൻറെ പുതിയ പ്രദേശങ്ങൾ ഇപ്പോൾ പ്രദേശം കൂടുതൽ വികസിച്ചതോടെ സി കെ നഗറിന് പുറമേ മറ്റു പേരുകളിലും അറിയപ്പെടാൻ തുടങ്ങി
വർഗ്ഗം:മലപ്പുറം ജില്ലയിലെ ഗ്രാമങ്ങൾ
റോസ റുഗോസ
കിഴക്കൻ ഏഷ്യയിൽ നിന്നുള്ള ഒരു റോസ് സ്പീഷീസാണ് റോസ റുഗോസ. (റുഗോസ റോസ്, ബീച്ച് റോസ്, ജാപ്പനീസ് റോസ്, അല്ലെങ്കിൽ രാമനാസ് റോസ്) കിഴക്കൻ ഏഷ്യ, വടക്കു കിഴക്കൻ ചൈന, ജപ്പാൻ, കൊറിയ, തെക്ക് കിഴക്കൻ സൈബീരിയ എന്നിവിടങ്ങളിലെ കടൽക്കരയിലെ മണൽക്കുന്നുകളിൽ വളരുന്നു. "ജാപ്പനീസ് റോസ്" എന്നും അറിയപ്പെടുന്ന റോസ മൾട്ടിപ്ലോറയുമായി ഇത് ആശയക്കുഴപ്പമുണ്ടാകാറുണ്ട്. ലാറ്റിൻ വാക്കായ "റുഗോസ" എന്നാൽ "wrinkled" എന്നാണ്. ഇത് ചുളിവുകളുള്ള ഇലകളെ സൂചിപ്പിക്കുന്നു.
പുറം കണ്ണികൾ
വർഗ്ഗം:റോസേസീ വർഗ്ഗം:ചൈനയിലെ സസ്യജാലം വർഗ്ഗം:ഏഷ്യയിലെ സസ്യജാലം വർഗ്ഗം:ജപ്പാനിലെ സസ്യജാലം വർഗ്ഗം:ഉദ്യാന സസ്യങ്ങൾ വർഗ്ഗം:അമേരിക്കൻ ഐക്യനാടുകളിലെ അധിനിവേശസസ്യങ്ങൾ
പുലിൻ ബെഹാരി ദാസ്
ജീവിതം
പുലിൻ ധാക്കയിലെ ദേശീയ സ്കൂൾ സ്ഥാപിച്ചു. ഒരു വിപ്ലവ ശക്തിയുടെ പരിശീലന അടിസ്ഥാനമായിട്ടാണ് ഇത് നിർമ്മിക്കപ്പെട്ടത്. തുടക്കത്തിൽ വിദ്യാർത്ഥികൾ ലാത്തിയും മരം വാളുകളും ഉപയോഗിച്ച് പരിശീലിപ്പിച്ചിരുന്നു. പിന്നീടവർ അവരെ കത്തികൊണ്ടുള്ള പരിശീലനവും തുടർന്ന് പിസ്റ്റളും റിവോൾവറുമൊക്കെ പരിശീലിപ്പിച്ചു.
ധാക്കയിലെ മുൻ ജില്ലാ മജിസ്ട്രേറ്റായ ബേസിൽ കോപ്ലസ്റ്റൺ അലെൻ ഉന്മൂലനം ചെയ്യാൻ പുലിൻ ആസൂത്രണം ചെയ്തു. 1907 ഡിസംബർ 23 ന്. ഇംഗ്ലണ്ടിൽ തിരിച്ചെത്തിയ അലൻ റെയിൽവേ സ്റ്റേഷനിൽ വെച്ചാണ് വെടിയുതിർത്തിയത്. എന്നാൽ 	അദ്ദേഹം രക്ഷപ്പെട്ടു. സംഭവം നടന്ന് ഏതാനും ദിവസങ്ങൾക്ക് ശേഷം 400 ഓളം മുസ്ലീം കലാപകാരികളായ ഒരു സംഘം പുലിൻ തന്റെ വസതിയിൽ ഹിന്ദു വിരുദ്ധ മുദ്രാവാക്യങ്ങൾ മുഴക്കി. കലാപകാരികളെ തന്റെ കൂട്ടുപിടിച്ച കക്ഷികളുമായി അദ്ദേഹം ധൈര്യപ്പെടുത്തി.
1908 കളുടെ തുടക്കത്തിൽ, പുലിൻ സംവാദാത്മക ബറഹ് ഡകോയിറ്റി സംഘടിപ്പിച്ചു. ധാക്കയിലെ നവാബ്ഗഞ്ച് പോലീസ് സ്റ്റേഷന്റെ കീഴിൽ ബറഹ് ലെ സമീന്ദർ തിരിച്ചുപിടിച്ചുകൊണ്ട് വിപ്ലവകാരികളായ ഒരു സംഘം രാത്രിയിൽ ആഹ്ലാദകരമായ ഏറ്റുമുട്ടൽ നടത്തി. ആയുധങ്ങളും വെടിക്കോപ്പുകൾക്കായി ഫണ്ട് ഉപയോഗിച്ചിരുന്നു.
1908- ൽ ഭീപേഷ് ചന്ദ്ര നാഗ്, ശ്യാം സുന്ദർ ചക്രവർത്തി, കൃഷ്ണകുമാർ മിത്ര, സുബോദ് മല്ലിക്, അശ്വിനി ദത്ത എന്നിവരുമായി മാൻദ്ഗോമറി ജയിലിൽ അറസ്റ്റിലായി. 1910 -ൽ ജയിൽ മോചിതനായ ശേഷം, അദ്ദേഹം വിപ്ലവ പ്രവർത്തനങ്ങൾ പുനരുജ്ജീവിപ്പിക്കാൻ തുടങ്ങി. ഈ സമയത്താണ് ധാക്ക സംഘം കൊൽക്കത്ത ഗ്രൂപ്പിൽ നിന്ന് സ്വതന്ത്രമായി പ്രവർത്തിക്കാൻ തുടങ്ങിയത്. പ്രമഥനാഥ് മിത്രയുടെ മരണ ശേഷം, രണ്ട് ശരീരങ്ങൾ വേർപിരിഞ്ഞു.
1910 ജൂലായിൽ പുലിൻ 46 വിപ്ലവകാരികളുമായി വീണ്ടും രാജ്യദ്രോഹക്കുറ്റം ചുമത്തി അറസ്റ്റിലായി. പിന്നീട് 44 വിപ്ലവകാരികളെ അറസ്റ്റ് ചെയ്തു. ഇത് ധാക്ക ഗൂഢാലോചനാ കേസ് എന്ന് അറിയപ്പെട്ടു. വിചാരണക്കുശേഷം പുലിൻ ജീവപര്യന്തം തടവിന് ശിക്ഷിച്ചിരുന്നു. ഹെൽ ചന്ദ്ര ദാസ്, ബരിന്ദർ കുമാർ ഘോഷ്, വിനായക് സവർക്കർ തുടങ്ങിയ വിപ്ലവകാരികളുമായി സഹകരിച്ചാണ് സെല്ലുലാർ ജയിലിലേക്ക് മാറ്റിയത്.
യുദ്ധത്തിനു ശേഷം പുലിന്റെ ശിക്ഷ കുറയുകയും 1918 -ൽ ജയിൽ മോചിതനാവുകയും ചെയ്തു. എന്നാൽ മറ്റൊരു വർഷം വീട്ടുതടങ്കലിൽ സൂക്ഷിച്ചു. 1919- ൽ അദ്ദേഹം പൂർണ്ണമായും മോചിതനായപ്പോൾ സമിതിയുടെ പ്രവർത്തനങ്ങൾ പുനരുജ്ജീവിപ്പിക്കാൻ വീണ്ടും ശ്രമിച്ചു. സംഘടന നിരോധിക്കുകയും അതിന്റെ അംഗങ്ങളെ അവിടെ ഇവിടെയായി ചിതറിക്കുകയും ചെയ്തു. നാഗ്പുർ കോൺഗ്രസ്സിലും പിന്നീട് കൊൽക്കത്തയിലും, നിലനിന്നിരുന്ന വിപ്ലവകാരികളിൽ ഭൂരിഭാഗവും തത്ത്വത്തിൽ മോഹൻദാസ് ഗാന്ധിയുടെ നേതൃത്വം സ്വീകരിക്കുകയും നിസ്സഹകരണ പ്രസ്ഥാനത്തെ പിന്തുണയ്ക്കാൻ തീരുമാനിക്കുകയും ചെയ്തു. എന്നാൽ, പുലിൻ അചഞ്ചലനായി നിലകൊണ്ടു, ആശയങ്ങളിൽ ആശ്ലേഷിക്കുകയും, മോഹൻദാസ് ഗാന്ധിയുടെ നേതൃത്വം അംഗീകരിക്കാൻ വിസമ്മതിക്കുകയും ചെയ്തു. പിന്നീട് സമിതി ഒരു നിരോധിക്കപ്പെട്ട സംഘടനയായിരുന്നതിനാൽ, 1920 -ൽ ഭാരത സേവക് സംഘം വിപ്ലവ പ്രവർത്തനങ്ങൾക്കായി പ്രവർത്തിച്ചു. ബാരിസ്റ്റർ എസ്.ആർ.ഡിസ്സിന്റെ പിന്തുണയോടെ അദ്ദേഹം ഹകകഥ, സ്വരാജ് എന്നീ രണ്ട് ആനുകാലിക പ്രസിദ്ധീകരണങ്ങൾ പ്രസിദ്ധീകരിച്ചു. അതിലൂടെ അദ്ദേഹം വിപ്ലവ ആശയങ്ങൾ പ്രചരിപ്പിക്കാൻ തുടങ്ങി. അഹിംസയുടെ കോൺഗ്രസ് നയത്തെ അദ്ദേഹം വിമർശിച്ചു. രഹസ്യമായിട്ടാണ് സമിതി തുടർന്നിരുന്നത്. എന്നാൽ സമിതിയുമായുള്ള അദ്ദേഹത്തിന്റെ അഭിപ്രായ വ്യത്യാസം അപ്രസക്തമായിരുന്നു. സമിതിയിലെ എല്ലാ ബന്ധങ്ങളും അദ്ദേഹം ഭാരത സേവക് സംഘവുമായി ലയിപ്പിച്ചു. 1922 -ൽ സജീവ രാഷ്ട്രീയത്തിൽ നിന്ന് വിരമിച്ചു.
1928-ൽ കൊൽക്കത്തയിലെ മെക്ക്ഹുഅ ബസാറിൽ ബംഗിയാ ബ്യാം സമിതി സ്ഥാപിച്ചു. ശാരീരിക സംസ്ക്കാരത്തിന്റെ ഒരു സ്ഥാപനവും ഫലപ്രദമായി അഖദയും, പരിശീലകനായി. വാളുകൾ, ഗുസ്തി, തുടങ്ങിയ മേഖലകളിൽ യുവാക്കളെ പരിശീലനം ചെയ്യാൻ തുടങ്ങി.
പിന്നീടുള്ള ജീവിതം
അദ്ദേഹം ഒരു യോഗിയുടെ സ്വാധീനത്തിൻ കീഴിൽ വന്നു. മൂന്നു മക്കളും രണ്ട് പെണ്മക്കളുമുണ്ടായിരുന്നു. അക്കാലത്ത് ബംഗിയാ ബ്യാം സമിതി അദ്ദേഹത്തിന്റെ രണ്ടാം മകൻ സൗരേന്ദ്ര 2005 വരെ നടത്തിയിരുന്നു. ഇക്കാലത്ത് അദ്ദേഹത്തിന്റെ മുത്തച്ഛന്മാരായ ബിശ്വവരൻജനും മനീഷരഞ്ജാനും പുലിൻബിഹാരിയുടെ ആശയങ്ങൾ പുനർനിർമ്മിക്കാൻ പ്രൊഫഷണൽ, സർക്കാർ സഹായങ്ങൾ തേടിയിരുന്നു. അക്കാലത്ത് സ്വാമി സത്യാനന്ദ ഗിരിയും  അദ്ദേഹത്തിന്റെ കൂട്ടുകാരുമൊക്കെ ഇടയ്ക്കിടെ അദ്ദേഹത്തിന്റെ  അടുത്തുള്ള കോട്ടേജിൽ പതിവായി സത്സംഗങ്ങൾ നടത്തിയിരുന്നു.
അവലംബം
വർഗ്ഗം:1877-ൽ ജനിച്ചവർ വർഗ്ഗം:1949-ൽ മരിച്ചവർ വർഗ്ഗം:ഇന്ത്യൻ വിപ്ലവകാരികൾ വർഗ്ഗം:അനുശീലൻ സമിതി
ഫർസാന അസ്ലം
പാകിസ്താനിലെ ഭൗതികശാസ്ത്രജ്ഞയും ജ്യോതിശാസ്ത്രജ്ഞയുമാണ് ഫർസാന അസ്ലം. ഇപ്പോൾ ഇംഗ്ലണ്ടിലെ കോവൻട്രി സർവ്വകലാശാലയിൽ അദ്ധ്യാപികയാണ്. ഇതിനു മുമ്പ് കറാച്ചി സർവ്വകലാശാലയിലെ വിസിറ്റിങ് പ്രൊഫസർ ആയിരുന്നു.
ജീവിതരേഖ
വിദ്യാഭ്യാസപരമായി ഉയർന്ന നിലവാരം പുലർത്തുന്ന വാ കാണ്ട് എന്ന ചെറുനഗരത്തിലാണ് അസ്ലം ജനിച്ചത്.അവിടെ തന്നെയുള്ള എഞ്ചിനീയറിങ് കോളെജിലാണ് കലാലയവിദ്യാഭ്യാസം ആരംഭിച്ചത്. പിന്നീട് പഞ്ചാബ് യൂണിവേഴ്സിറ്റിയിലേക്ക് മാറുകയും അവിടെ നിന്ന് ഭൗതികശാസ്ത്രത്തിൽ BSc എടുത്തു. ഖൊയിദ്-ഇ-അസം യൂണിവേഴ്സിറ്റിയിൽ നിന്ന് MScയും M.Philഉം എടുത്തു. പിന്നീട് ഫർസാന ഇംഗ്ലണ്ടിലെ മാഞ്ചസ്റ്റർ യൂണിവേഴ്സിറ്റിയിൽ ചേരുകയും അവിടെ നിന്ന് 2005ൽ ഭൗതികശാസ്ത്രത്തിലും ജ്യോതിശാസ്ത്രത്തിലും ഇരട്ട PhD ബിരുദം കരസ്ഥമാക്കുകയും ചെയ്തു.
ഔദ്യോഗിക ജീവിതം
ഭൗതികശാസ്ത്രത്തിൽ മാസ്റ്റർ ബിരുദം നേടിയതിനു ശേഷം ഫർസാന പഞ്ചാബ് യൂണിവേഴ്സിറ്റിയിൽ ഫിസിക്സ് ലക്ചററായി ജോലി സ്വീകരിച്ചു. കുറച്ചു കാലത്തിനു ശേഷം അവർ മാഞ്ചസ്റ്റർ യൂണിവേഴ്സിറ്റിയ്ക്കു കീഴിലുള്ള സ്ക്കൂൾ ഓഫ് ഫിസിക്സ് ആന്റ് അസ്ട്രോണമിയിൽ ഗവേഷകയായി ചേർന്നു. അതോടൊപ്പം തന്നെ അവിടെ അദ്ധ്യാപികയായും പ്രവർത്തിച്ചു.
അവലംബം
വർഗ്ഗം:വനിതാ ജ്യോതിശാസ്ത്രജ്ഞർ വർഗ്ഗം:പാകിസ്താൻ വർഗ്ഗം:2000-ൽ ജനിച്ചവർ
ഫെമിനൈസേഷൻ ഓഫ് പാവർറ്റി
ദാരിദ്ര്യത്തിലെ വർദ്ധിച്ചുവരുന്ന ലിംഗഭേദം കാരണം പുരുഷന്മാരും സ്ത്രീകളും തമ്മിലുള്ള ജീവിത നിലവാരത്തിൽ അസമത്വം വർദ്ധിപ്പിക്കുന്ന പ്രവണതയെ സൂചിപ്പിക്കുന്നതാണ് ഫെമിനൈസേഷൻ ഓഫ് പാവർറ്റി. ഒരേ സാമൂഹ്യസാമ്പത്തിക നിലയിലുള്ള പുരുഷന്മാരുമായി താരതമ്യപ്പെടുത്തുമ്പോൾ, താഴ്ന്ന സാമൂഹിക സാമ്പത്തിക നില സമൂഹത്തിൽ സ്ത്രീകളും കുട്ടികളും എങ്ങനെ അനുപാതമില്ലാതെ പ്രതിനിധാനം ചെയ്യപ്പെടുന്നു എന്നതിലേക്ക് ഈ പ്രതിഭാസം പ്രധാനമായും ബന്ധപ്പെട്ടിരിക്കുന്നു. കുടുംബത്തിന്റെയും വീട്ടുകാരുടെയും ഘടന, തൊഴിൽ, ലൈംഗികാതിക്രമം, വിദ്യാഭ്യാസം, കാലാവസ്ഥാ വ്യതിയാനം, സ്ത്രീശാസ്‌ത്രം, ആരോഗ്യം എന്നിവയാണ് ദാരിദ്ര്യത്തിന്റെ സ്ത്രീവൽക്കരണത്തിന്റെ കാരണങ്ങൾ. സ്ത്രീകളുടെ പരമ്പരാഗത സ്റ്റീരിയോടൈപ്പുകൾ പല സംസ്കാരങ്ങളിലും ഉൾച്ചേർന്നിരിക്കുന്നു. അനേകം സ്ത്രീകൾക്ക് വരുമാന അവസരങ്ങളും സാമൂഹിക പങ്കാളിത്തവും പരിമിതപ്പെടുത്തുന്നു. കുറഞ്ഞ അടിസ്ഥാന വരുമാനവുമായി പൊരുത്തപ്പെട്ടാൽ, ഇത് ദാരിദ്ര്യത്തിന്റെ ഒരു ചക്രത്തിലേക്കും അതുവഴി തലമുറകൾ തമ്മിലുള്ള പ്രശ്‌നത്തിലേക്കും പ്രകടമാകും.
ദൗർലഭ്യം ഇല്ലാതാക്കുന്നതിനുള്ള എല്ലാ പരിഹാരമായാണ് സംരംഭകത്വം സാധാരണയായി കാണുന്നത്. തൊഴിൽ രൂപകല്പന, ഉയർന്ന വരുമാനം, പട്ടണങ്ങളിലെ പണം, പാർപ്പിടം, അവകാശം തുടങ്ങിയവയുടെ ഇല്ലായ്‌മ കൊണ്ടുള്ള ക്ലേശം എന്നിവയിലേക്ക് ഇത് വഴികാട്ടുന്നുവെന്ന് അഭിഭാഷകർ ഉറപ്പിച്ചു പറയുന്നു. നിരവധി സംരംഭകർ പ്രാദേശിക വിപണികളെ സഹായിക്കുന്ന കുറഞ്ഞ ശേഷിയുള്ള കമ്പനികളെ സൃഷ്ടിക്കുന്നുണ്ടെന്ന് മറ്റുള്ളവർ വിയോജിക്കുന്നു.
ഈ പദം ഇരുപതാം നൂറ്റാണ്ടിന്റെ അവസാനത്തോടെ യുഎസിൽ ഉത്ഭവിച്ചതാണ് കൂടാതെ ഒരു അന്തർദേശീയ പ്രതിഭാസമെന്ന നിലയിൽ ഇത് പ്രാമുഖ്യം നിലനിർത്തുന്നു. ചില ഗവേഷകർ ഈ പ്രശ്‌നങ്ങളെ ഏഷ്യയിലെയും ആഫ്രിക്കയിലെയും യൂറോപ്പിലെയും ചില രാജ്യങ്ങളിൽ പ്രമുഖമായി വിവരിക്കുന്നു. ഈ രാജ്യങ്ങളിലെ സ്ത്രീകൾക്ക് സാധാരണയായി വരുമാനം, തൊഴിലവസരങ്ങൾ, ശാരീരികവും വൈകാരികവുമായ സഹായങ്ങൾ എന്നിവ നഷ്ടപ്പെട്ട് അവരെ ദാരിദ്ര്യത്തിന്റെ ഏറ്റവും ഉയർന്ന അപകടസാധ്യതയിലേക്ക് എത്തിക്കുന്നു. ഈ പ്രതിഭാസം മതഗ്രൂപ്പുകൾക്കിടയിലും വ്യത്യാസപ്പെട്ടിരിക്കുന്നു. ഇത് ലിംഗപരമായ റോളുകളിൽ ശ്രദ്ധ കേന്ദ്രീകരിക്കുന്നതിനെയും അതത് മതഗ്രന്ഥങ്ങൾ എത്ര അടുത്ത് പിന്തുടരുന്നു എന്നതിനെയും ആശ്രയിച്ചിരിക്കുന്നു.
ദാരിദ്ര്യത്തിന്റെ സ്ത്രീവൽക്കരണം പ്രാഥമികമായി അളക്കുന്നത് മൂന്ന് അന്താരാഷ്ട്ര സൂചികകൾ ഉപയോഗിച്ചാണ്. ലിംഗഭേദവുമായി ബന്ധപ്പെട്ട വികസന സൂചിക, ലിംഗ ശാക്തീകരണ അളവ്, മനുഷ്യ ദാരിദ്ര്യ സൂചിക എന്നിവയാണ് ഈ സൂചികകൾ. ഈ സൂചികകൾ പണമോ സാമ്പത്തികമോ ആയ പ്രശ്‌നങ്ങൾ ഒഴികെയുള്ള പ്രശ്‌നങ്ങളിൽ ശ്രദ്ധ കേന്ദ്രീകരിക്കുന്നു. ഈ സൂചികകൾ ലിംഗപരമായ അസമത്വങ്ങൾ, ജീവിത നിലവാരം എന്നിവയിൽ ശ്രദ്ധ കേന്ദ്രീകരിക്കുകയും മനുഷ്യന്റെ ദാരിദ്ര്യവും വരുമാന ദാരിദ്ര്യവും തമ്മിലുള്ള വ്യത്യാസം എടുത്തുകാണിക്കുകയും ചെയ്യുന്നു.
ചരിത്രം
'ദാരിദ്ര്യത്തിന്റെ സ്ത്രീവൽക്കരണം' എന്ന ആശയം 1970-കളിൽ ആരംഭിക്കുകയും 1990-കളിൽ ഐക്യരാഷ്ട്രസഭയുടെ ചില രേഖകളിലൂടെ പ്രചാരത്തിലാവുകയും ചെയ്തു. യുണൈറ്റഡ് സ്റ്റേറ്റ്സിലെ ദാരിദ്ര്യനിരക്കിന്റെ പരിണാമത്തിലെ ലിംഗഭേദങ്ങളെ കേന്ദ്രീകരിച്ചുള്ള ഒരു പഠനം പുറത്തിറങ്ങിയതിന് ശേഷം ഇത് ജനപ്രിയ സമൂഹത്തിൽ പ്രമുഖമായി.
സ്ത്രീ-പുരുഷ താരതമ്യത്തെ അടിസ്ഥാനമാക്കിയുള്ള ഒരു ആപേക്ഷിക ആശയമാണ് ദാരിദ്ര്യത്തിന്റെ സ്ത്രീവൽക്കരണം. ഉദാഹരണത്തിന്, ദാരിദ്ര്യത്തിന്റെ സ്ത്രീവൽക്കരണം എന്നത് ഒരു സമൂഹത്തിലെ ദാരിദ്ര്യം പുരുഷന്മാർക്കിടയിൽ വ്യക്തമായി കുറയുകയും സ്ത്രീകൾക്കിടയിൽ ചെറുതായി കുറയുകയും ചെയ്യുന്നു എന്നതാണ്.
കൂടുതൽ വായനയ്ക്ക്
C APTURING WOMEN'S MULTIDIMENSIONAL EXPERIENCES OF EXTREME POVERTY
Why many of the hungry are women
Gentrification Is a Feminist Issue: The Intersection of Class, Race, Gender and Housing
വർഗ്ഗം:ഫെമിനിസം
ലൂണാർ അറ്റ്മോസ്ഫിയർ ആൻഡ് ഡസ്റ്റ് എൻവിറോൺമെന്റ് എക്സ്‌പ്ലോറർ
ചന്ദ്രനിലെ പൊടിപടലങ്ങൾക്ക് പിന്നിലുള്ള രഹസ്യം കണ്ടെത്തുന്നതിനായി നാസ വിക്ഷേപിച്ച ആളില്ലാത്ത, ചെറു പര്യവേക്ഷണപേടകമാണ് ലാഡി എന്ന ലൂണാർ അറ്റ്മോസ്ഫിയർ ആൻഡ് ഡസ്റ്റ് എൻവിറോൺമെന്റ് എക്സ്‌പ്ലോറർ (Lunar Atmosphere and Dust Environment Explorer (LADEE)). 'മൈനോട്ടർ' എന്ന റോക്കറ്റിൽ, അമേരിക്കയിലെ വിർജീനിയ തീരത്തുനിന്നാണിത് വിക്ഷേപിച്ചത്. 2000 കോടി രൂപ (28 കോടി ഡോളർ) ചെലവാണ് ഈ ദൗത്യത്തിന് പ്രതീക്ഷിക്കുന്നത്. ചന്ദ്രോപരിതലത്തിൽനിന്ന് 50 കിലോമീറ്റർ മാറിയാണിതിന്റെ ഭ്രമണപഥം. 30 ദിവസമാണ് ലാഡിയുടെ ദൗത്യം.
ബോറീയലോസോറസ്
ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു ബോറീയലോസോറസ്. സോറാപോഡ് ഇനത്തിൽ പെട്ട ഇവയുടെ ഫോസ്സിൽ ചൈനയിൽ നിന്നും ആണ് കണ്ടു കിട്ടിയിടുള്ളത്. അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയ്ക്ക് മംഗോളിയയിൽ ജീവിച്ചിരുന്ന മറ്റൊരു ടൈറ്റനോസോറീൻ ആയ Opisthocoelicaudia മായി സാമ്യം ഉണ്ട്. 2004 ൽ ആണ് ഇവയുടെ വർഗ്ഗികരണം നടന്നത്.
ശാരീരിക ഘടന
നാൽക്കാലിയും സസ്യഭോജിയും ആയിരുന്ന ബോറീയലോസോറസ്സിന് ഏകദേശ ഉയരം 12 മീറ്റർ ആയിരുന്നു, ഭാരം 10  ടൺ ആണ് കണക്കകിയിടുള്ളത്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
മീന സ്വാമിനാഥൻ
മീന സ്വാമിനാഥൻ (மீனா சுவாமிநாதன்;1933 മാർച്ച് 25 ന്ന് ജനിച്ചു. അവർ പ്രീ-സ്കൂൾ രംഗത്തെ വിദ്യാഭ്യാസ  വിദഗ്ദ്ധയാണ്. ഡൽഹിയിലെ സെന്റ്. തോമാസ് സ്ക്കൂളീൽ അസ്യാപിക ആയിരിക്കുമ്പോൾ ക്ലാസ് മുറിയ്ക്ക് അകത്തും പുറത്തും ഭാഷ പഠനം നടത്തുന്നതിന് നാടകം വികസിപ്പിച്ചിരുന്നു. കുട്ടികളുടെ നാടകത്തിൽ, ക്രിയേറ്റീവ് മെച്ചപ്പെടുത്തലിനും ഡോക്യുമെന്ററി മൈം നാടകങ്ങളുടെ രചനയിലും നിർമ്മാണത്തിലും അവർ സാങ്കേതിക വിദ്യകൾ വികസിപ്പിച്ചെടുത്തിട്ടുണ്ട്. മീന സ്വാമിനാഥൻ  1951-ൽ ഇരുവരും കേംബ്രിഡ്ജിൽ പഠിക്കുമ്പോൾ കണ്ടുമുട്ടിയ ഇന്ത്യൻ കാർഷിക ശാസ്ത്രജ്ഞൻ "ഹരിത വിപ്ലവത്തിന്റെ പിതാവ്" എം.എസ്.സ്വാമിനാഥനെ വിവാഹം കഴിച്ചു.
ചെറുപ്പകാലം
ന്യൂ ഡൽഹിയിൽ ജനിച്ചു. 1951ൽ ഡൽഹി സർവകലാശലയിൽ നിന്നും ബി.എ ഓണേഴ്സും 1953ൽ ബി.എ. ഓണേഴ്സ് കേംബ്രിഡ്ജ് സർവകലാശാലയിൽ നിന്നും 1956ൽ കേന്ദ്ര വിദ്യാഭ്യാസ ഇൻസ്റ്റിറ്റ്യൂട്ടിൽ നിന്ന് ബി.എഡും.1958ൽ പഞ്ചാബ് സർവകലാശാലയിൽ നിന്നും ഇംഗ്ലീഷിൽ എം.എയും കരസ്ഥമാക്കിയിട്ടുണ്ട്.
അവലംബം
വർഗ്ഗം:1933-ൽ ജനിച്ചവർ
ആദിലാബാദ് (ലോക്‌സഭാ നിയോജക മണ്ഡലം)
ഇന്ത്യൻ പാർലമെന്റിന്റെ അധോസഭയാണ് ലോക്‌സഭയിലെ ആന്ധ്രാപ്രദേശിൽ നിന്നുമുള്ള 42 മണ്ഡലങ്ങളിൽ ഒന്നാണ് ആദിലാബാദ്' ലോക്സഭാ നിയോജക മണ്ഡലം
അവലംബം
വർഗ്ഗം:ആന്ധ്രാപ്രദേശിലെ ലോകസഭാമണ്ഡലങ്ങൾ
സെന്റ് ലോറൻസ് ഉൾക്കടൽ
സെന്റ് ലോറൻസ് ഉൾക്കടൽ ലോകത്തിലെ ഏറ്റവും വലിയ അഴിമുഖമാണ്. വടക്കേ അമേരിക്കയിലെ മഹാതടാകങ്ങളിലെ ജലം സെന്റ്‌ ലോറൻസ് നദി വഴി ഇവിടെ വച്ച് അറ്റ്ലാന്റിക് സമുദ്രത്തിൽ പതിക്കുന്നു.ഈ പ്രദേശത്തിന്റെ ആകെ വിസ്തൃതി 236,000 ചതുരശ്ര കിലോമീറ്റർ ആണ്. ഇവിടെ 35,000 ക്യൂബിക് കിലോമീറ്റർ ജലം ഉണ്ട്. ഇവിടെയുള്ള ശരാശരി ആഴം 148 മീറ്റർ ആകുന്നു.